|  |  |  |
| --- | --- | --- |
| IME I PREZIME: | REDNI BROJ SATA: **20.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Boja i ploha - slikanje, plakat  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Karneval**  LIKOVNI MATERIJALI I TEHNIKE: žuta pastela, tempera, crni flomaster | | |
| **ISHODI**:  **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog, jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja | | |
| **NASTAVNE SITUACIJE**  LIKOVNI PROBLEM: **Boja, ploha, odnosi, smještaj, plakat**  Do sada smo govorili o bojama. Ponovimo. (*osnovne, izvedene, tople i hladne, ton boje, izražavaju osjećaje i raspoloženja...*) Plohu ističemo i oblikujemo bojom. Temperom bojimo plohu ravnomjerno i ispunjavamo cijeli papir. Tempere možemo miješati i dobivati nijanse i tonove iste boje ili pak miješanjem osnovnih boja dobivamo izvedene boje.  Kakva sve može biti ploha? (*glatka, hrapava, ravna, zakrivljena, mala, velika)* Odnos ploha čini određenu kompoziciju zato je važno u kojem su odnosu i kako su smještene. Smisleno posložene plohe čine likovni rad.  Što je to plakat? Čemu služi? (poruka, poziv, reklama…) Kako plakat mora izgledati? (privlačan, vidljiv, razumljiv, jednostavan, zanimljiv, čitak, jasan, originalan…)  LIKOVNI MOTIV: **Karneval**  Što je to karneval? Kada se održava? Koja mu je simbolika? Volite li karneval? Zašto? Koja vam je maska najdraža? Gdje i kada se održava ples pod maskama? Kako znate gdje je i u koje vrijeme?  Naslikajmo i mi plakat/reklamu za karnevalsku zabavu! | | |
| **ZADATAK**  Kako bismo napravili zanimljiv i primamljiv plakat, trebamo ga pažljivo isplanirati. Elementi na slici moraju biti jasni i bez puno detalja. Potrebno je paziti na kombiniranje boja (najbolje je rabiti kontrast toplih i hladnih boja, crnu i bijelu) te ne rabiti previše boja (3 – 4). Potrebno je pažljivo isplanirati gdje će stajati čitak natpis KARNEVAL koji će se lijepo uklopiti u poruku plakata. Za motiv odaberite masku koja vam je najdraža, dio te maske ili samo simbole karnevala (maska, baloni, konfete…).  Skicu nacrtajte žutom pastelom. Plohe neka budu velike kako biste ih lakše obojili. Temperom popunite sve plohe papira i pustite da se slika osuši. Na kraju plohe porubite crnim flomasterom. Njime istaknite i podebljajte natpis i po potrebi nacrtajte detalje i ukrase.  Nekoliko učenika ponavlja zadatak.  Gotove radove izložite i prokomentirajte. Koji je plakat najoriginalniji? Koji je najuočljiviji? Koji je plakat najuredniji, a koji najsmješniji?  Plakate iskoristite kao pozivnice za školsku zabavu pod maskama. | | |
| **Povezanost s međupredmetnim temama:**  GOO - C. 1. 1., C. 1. 2., C. 1. 3.  P - A. 1. 1., A. 1. 2., B. 1. 1.  UKU - A. 1. 1., A. 1. 2., A. 1. 3., B. 1. 1., B. 1. 3., B. 1. 4., C. 1. 1., C. 1. 3., D. 1. 2.  OSR - A. 1. 2., A. 1. 3., A. 1. 4., B. 1. 1., B. 1. 2.  OR - A. 1. 1., A. 1. 2. | | |