|  |  |  |
| --- | --- | --- |
| IME I PREZIME: | REDNI BROJ SATA: **19.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Masa i prostor, papir-plastika  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Vjetrenjača**  LIKOVNI MATERIJALI I TEHNIKE: tuljac (papirnati ručnici), kolaž-papir, čavlić/pribadača, flomasteri, karton za podlogu i silikonski pištolj s ljepilom | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Masa i prostor, papir-plastika**  Ponovimo što znamo o skulpturi. U umjetnosti se predmeti izrađeni u prostoru nazivaju skulpture. Skulpture imaju svoj oblik, masu (visinu, širinu, duljinu, težinu) i boju, a prikazuju neku umjetničku ideju. Za izradu skulpture koriste se različiti materijali: kamen, glina, razni metali, karton, papir itd. Izrada skulpture savijanjem papira naziva se papir-plastika. Prostor skulpture može biti potpuno ispunjen ili može prostor ulaziti u masu, pa je skulptura šuplja. Skulptura se može izraditi od jednog komada materijala dodavanjem više elemenata koji čine cjelinu. Slažući elemente u određeni oblik dobivamo skulpturu. Osim skulptura i građevine mogu imati umjetničku vrijednost. Njih izrađuju arhitekti pazeći na zakone statike. Građevine, naravno, imaju uporabnu vrijednost, a neke nam služe i za proizvodnju (tvornice ili razna postrojenja). Neke građevine nam služe za proizvodnju energije. Koje su to? (elektrane, vjetrenjače…) Što ih pokreće?  Danas ćemo se koncentrirati na vjetrenjače.  LIKOVNI MOTIV: **Vjetrenjača**  Što je vjetrenjača? Zašto se tako zove? Čemu vjetrenjača služi? Jeste li vidjeli vjetrenjaču uživo? Opišite je. Gdje se vjetrenjače obično grade? Štete li okolišu? Kako vjetrenjače pomažu u očuvanju okoliša? | | |
| **ZADATAK**  Danas će svatko od vas izraditi svoju vjetrenjaču. Tuljac će predstavljati zgradu. Na njega je potrebno postaviti vjetrenjaču koju ćemo izraditi od kolaž-papira. Odaberite boju koja vam je najdraža, izrežite kvadrat kojemu je duljina stranice otprilike 20 cm. Zarežite taj kvadrat od svakoga vrha dijagonalno prema središtu i polovicu svakog tog vrha savinite prema sredini kako biste dobili oblik vjetrenjače. Savinute vrhove možete zalijepiti ili pričvrstiti pribadačom koju ćete zatim pričvrstiti pri vrhu tuljca. Poželjno je da vjetrenjača nije čvrsto pričvršćena kako bi se mogla vrtjeti (može pomoći i komadić plutenog čepa na suprotnoj strani). Sada možemo napraviti i krov vjetrenjači s pomoću kolaž-papira. Izrežimo krug u odabranoj boji. Pazite da bude veći od tlocrta tuljca. Prerežite krug do polovice i lagano preklopite krajeve kako biste dobili oblik stošca. Zatim ga zalijepite na tuljac iznad vjetrenjače. Kako bi naš uradak imao izgled građevine, potrebno je nacrtati vrata i prozore te ukrasiti krov. To ćemo napraviti flomasterima. Nacrtajte sve potrebno crnim flomasterom i obojite flomasterom u željenoj boji. Naš ekološki stroj je gotov!  Kako bi bio stabilniji, može se nalijepiti na kartonsku podlogu s pomoću silikona. Možete svaku vjetrenjaču zalijepiti na zasebnu podlogu, a možete i više njih smjestiti na jednu veću podlogu.  Čija je vjetrenjača najurednija? Tko je bio najkreativniji? Jesu li sve vjetrenjače u funkciji (vrte se)?  Izložite ih na vidljivo mjesto u školi i napravite plakat na kojem ćete ostale učenike upoznati s energijom vjetra i kako ju najbolje iskoristiti. | | |
| **Povezanost s međupredmetnim temama:**  OSR - A. 1. 1., A. 1. 2., A. 1. 3., A. 1. 4., B. 1. 1.,B. 1. 2., C. 1. 3., C. 1. 4.  P - A. 1. 1., A. 1. 2., A. 1. 3., B. 1. 1., B. 1. 2., B. 1. 3., C. 1. 1.  UKU - A. 1. 2.; A. 1. 3.; A. 1. 4.; B. 1. 2.; B. 1. 4.; C. 1. 3.; C. 1. 4.; D. 1. 2.  GOO - C. 1. 1., C. 1. 2., C. 1. 3.  OR - A. 1. 1., A. 1. 3., B. 1. 1., B. 1. 2., C. 1. 1. | | |