PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: **14.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Boja, dizajn - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Rukavice**  LIKOVNI MATERIJALI I TEHNIKE: kolaž-papir, škare, ljepilo | | |
| **ISHODI**:  **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja | | |
| **NASTAVNE SITUACIJE**  LIKOVNI PROBLEM: **Boja, ploha, dizajn**  Ponovimo što smo sve naučili o bojama: Koje su osnovne, a koje izvedene boje? Koje su boje hladne? *(boje šume i vode: sve nijanse plave, zelene i ljubičaste)* Koje su boje tople? *(boje sunca i vatre: crvena, narančasta, žuta)* Kada svijetlu boju stavimo pokraj tamne ili toplu pokraj hladne, dobivamo kontrast.  Kakva može biti ploha? (ravna, zakrivljena, hrapava, glatka) To je ploha na dodir. Vizualno ploha može biti monotona ili razigrana, ovisno o bojama i njihovom odnosu na njoj.  Dizajn je promišljeno uređenje prostora ili uporabnih predmeta. Važno je da služi svrsi i da je oku ugodan. Dizajneri obično uzimaju motive iz prirode kao ideju za oblik ili kombinaciju boja.  LIKOVNI MOTIV: **Rukavice**  Što su rukavice? Čemu sve služe? U koje doba godine ih obično nosimo? Zašto? Nose li se samo kao zaštita od hladnoće? Kakvog su oblika? Po kojem su dijelu tijela krojene? Možemo li svi nositi istu veličinu? Imate li rukavice? Samo jedne? | | |
| **ZADATAK**  Danas ćete dizajnirati svoje rukavice. Izradit ćemo ih od kolaž-papira. Kao podlogu na bijeli papir zalijepite kolaž-papir u boji koju odaberete. Ako je boja podloge topla, rukavice će biti hladne boje i obrnuto. Kada ste zalijepili podlogu, odaberite kontrastnu boju kolaž-papira od kojeg ćete prema vlastitim dlanovima iskrojiti rukavice (lijevu i desnu). Zalijepite rukavice na podlogu i počnite ih ukrašavati. Zima je godišnje doba s malo boja u prirodi, zato volimo da nam je odjeća vesela i šarena. Ukrasite svoje rukavice šarama pazeći na kontrast toplih i hladnih boja.  Tko će ponoviti zadatak?  Gotove radove izložite. Čiji je rad najuredniji? Tko je najbolje prikazao kontrast toplih i hladnih boja? Čije biste rukavice najradije nosili? | | |
| **Povezanost s međupredmetnim temama:**  GOO - A. 1. 1., C. 1. 1., C. 1. 2.  OSR – A. 1. 2., A. 1. 3., A. 1. 4., B. 1. 1., B. 1. 2., C. 1. 3., C. 1. 4.  UKU - A. 1. 2., A. 1. 3., A. 1. 4., B. 1. 2., B. 1. 4., C. 1. 3., C. 1. 4., D. 1. 2. | | |