|  |  |  |
| --- | --- | --- |
| IME I PREZIME: | REDNI BROJ SATA: 25**.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Zajedno smo različiti  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Vatrogasac**  LIKOVNI MATERIJALI I TEHNIKE: ugljen | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i točka**  Ponovimo što sve znamo o crtama. Crte po toku i karakteru: debela, tanka, ravna, zakrivljena, izlomljena. Što dobivamo spajanjem crta? (crtež) Kakva je to obrisna crta?  Danas ćemo upoznati novu crtaću tehniku ugljenom. Ugljeni se štapići koriste kao i olovka. Mekši su i mogu se dobiti deblje crte. Također se i razmazuju pa treba biti pažljiv. Njima se vrlo laganim potezima crta skica (jer se tanke crte mogu i obrisati). Zatim podebljavamo crte po potrebi. Ugljenom se i lako sjenča - zatamnjuje laganim prelaskom prsta po crti (razmazivanjem). Zato prsti ostaju prljavi pa je potrebno paziti da se slika ne zapacka.  LIKOVNI MOTIV: **Vatrogasac**  Što prvo pomislite kada kažem VATROGASAC? Koga zovemo kada se dogodi poplava ili potres? Koji broj nazovemo u slučaju nekih nepogoda? Što sve vatrogasac mora znati? Kako on izgleda? Opišite vatrogasca na fotografiji. | | |
| **ZADATAK**  Vatrogasci imaju različite uniforme i zaštitna odijela, ovisno o nedaći s kojom se bore. Pronađi ih na fotografijama i dobro prouči.  Na okomito položenom bijelom papiru ugljenom nacrtaj cijeli lik vatrogasca. Neka bude preko cijeloga papira. Na odijelu nacrtaj sve detalje, a u ruci alat kojim se služi. Možeš ga nacrtati i u pokretu.  Pazi da u početku štapić ne pritišćeš prejako. Kada je skica gotova, debljim crtama pojačaj ono što je važno (kaciga, odijelo, alat). Sjenčanjem možeš zatamniti detalje na uniformi (pojas, oznake, alat crijevo…). Osjenčati možeš i donji dio pozadine kako bi izgledalo da vatrogasac na nečemu stoji. Donji dio pozadine osjenčaj tamnije, a gornji svjetlije. Na kraju još jednom provjeri trebaš li jačim crtama na crtežu nešto istaknuti. I pazi da prstićima ne uprljaš crtež.  Na kraju sata izložite crteže i provjerite jesu li svi uspjeli nacrtati cijelu opremu svojem vatrogascu.  Poznaješ li nekoga vatrogasca? Neka ti priča o svojem zanimanju! | | |
| **Povezanost s međupredmetnim temama:**  OR - B. 1. 1., C. 1. 1.  P - A. 1. 3., B. 1. 2., C. 1. 1.  UKU - A. 1. 1., A. 1. 2., A. 1. 3., A. 1. 4., B. 1. 1., B. 1. 4., C. 1. 2., C. 1. 3., C. 1. 4., D. 1. 2. | | |