PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: **9.** | DATUM: |
| DOMENA: Doživljaj i kritički stav  NASTAVNI SADRŽAJ (TEMA): Slika, igra, priča  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Ilustracija lektire *Dome, slatki dome*, miš**  LIKOVNI MATERIJALI I TEHNIKE: uljni pastel i vodena boja | | |
| **ISHODI**:  **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Boja, mrlja, potez**  Do sada smo uvidjeli da u likovnom izražavanju ne moramo uvijek doslovno preslikavati prirodu, već likovnim elementima (boja i crta) možemo izraziti svoj osjećaj prema motivu koji prikazujemo. Naučili smo da osjećaji imaju boju. Ponovimo koji je osjećaj koja boja.  Boje dijelimo na tople i hladne. Važno je dobro ih smjestiti na podlozi kako slične boje ne bi sakrile motiv, odnosno kako bismo istaknuli motiv, potrebno ga je naglasiti stvarajući kontrast toplih i hladnih boja.  Slikajući vodenom bojom, pigment nanosimo potezom kista u mrljama i linijama. Rabimo puno vode za svjetlije tonove, a više pigmenta za tamnije tonove boje. Za manje plohe rabimo tanji, mekani kist, a za veće deblji.  Boju možemo i miješati pazeći na količinu određene boje i na kombinaciju boja.  Pastelama možemo crtati i slikati. Bitno je paziti da se boja ne razmazuje po papiru. Uljna pastela ostavlja intenzivniji trag i boju, te se bolje kombinira s vodenom bojom. Uljna pastela ne upija vodenu boju, čak ni one mrlje koje nastaju packanjem, zato treba paziti.  LIKOVNI MOTIV: **Dome, slatki dome, miš**  Pročitali smo lektiru *Dome, slatki dome*. Koja je pouka te basne? Tko je u njoj glavni lik? Što je miš htio? Koga je sve na putu sreo? Kakav je miš bio na početku, a kakav na kraju basne? Kako se sve osjećao?  Koji vam je njegov doživljaj bio najzanimljiviji? Zašto?  Kako je basna završila? Jeste li to očekivali?  Opišite miša! | | |
| **ZADATAK**  Sada ćete razmisliti o vama najzanimljivijem doživljaju maloga miša i pokušati ga ilustrirati. Zamislite da će vaš rad biti priložen uz tekst basne. Ono čime ćemo se poigrati osjećaji su i boje. Zamislite kako se miš osjećao u tom trenutku koji želite prikazati i naslikajte ga u toj boji. On neka bude glavni lik vašega likovnog rada. Neka bude najveći na slici. Nacrtajte ga crnom pastelom, a obojite bojom koja pokazuje njegov osjećaj. Naravno da je tu bitan i izraz njegova lica. Nakon toga, u pozadini i pokraj njega nacrtajte sve ono što objašnjava situaciju u kojoj se nalazi: mjesto radnje, likove koje je sreo... Sve to nacrtajte crnom pastelom. Pokušajte što manje packati pastelu prstićima po papiru jer ćete na ta mjesta teže nanijeti vodenu boju.  Kada je crtež gotov, i kada je miš obojen pastelom, vodenom bojom obojite sve što se nalazi oko miša, ili cijelu plohu pozadine u dvije boje (tlo i nebo). Pripazite da pozadina bude hladne boje ako je miš obojan toplom bojom i obrnuto.  Gotove radove izložite i prokomentirajte. Pokušajte pogoditi mjesto radnje iz basne, te osjećaj miša prikazan bojom.  Pokušajte radove na panou posložiti po slijedu događaja. | | |
| **Povezanost s međupredmetnim temama:**  UKU - A. 1. 2.; A. 1. 3.; A. 1. 4.; B. 1. 2.; B. 1. 4.; C. 1. 3.; C. 1. 4.; D. 1. 2.  Z - B. 1. 1. A., B. 1. 2. B., B. 1. 2. C.  OSR - A. 1. 2., A. 1. 3., A. 1. 4., B. 1. 1., B. 1. 2.  GOO - C. 1. 1., C. 1. 2. | | |