|  |  |  |
| --- | --- | --- |
| IME I PREZIME: | REDNI BROJ SATA: **23.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Likovna/vizualna umjetnost  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Posjet muzeju ili galeriji zavičaja** (može i virtualna šetnja ako nema druge mogućnosti)  LIKOVNI: olovka za crtanje (5B), blok papira za crtanje (A4) | | |
| **ISHODI**:  **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * likovnim i vizualnim izražavanjem učenik: prepoznaje različite namjene urbanog prostora: kroz crtež ili maketu interpretira doživljaj njemu bliske urbanističke cjeline (ulica, naselje, gradska četvrt...); razlikuje i interpretira karakteristike različitih pisama; uspoređuje odnose slike i teksta u njemu bliskim medijima; koristi se različitim odnosima slike i teksta u izražavanju vlastitih ideja   **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja | | |
| **NASTAVNE SITUACIJE**  LIKOVNI PROBLEM: **Posjet muzeju ili galeriji zavičaja**  Što je muzej/galerija? Čemu služi? Zašto čovjek ima potrebu čuvati i izložiti umjetničke predmete? Kakvi sve muzeji postoje? Što sve u njima možemo vidjeti i naučiti? U kojim ste muzejima bili? Što ste vidjeli i naučili? Što vam je bilo najzanimljivije? Jeste li posjetili koju galeriju? Što je bilo izloženo? Kako vam se svidjelo? Kako biste se osjećali da je neko vaše djelo izloženo u galeriji ili muzeju? Zašto?  LIKOVNI MOTIV: **Muzej/galerija zavičaja**  Imamo li mi u blizini muzej ili galeriju? Što je u njemu/njoj izloženo? Jeste li posjetili izložbu?  Razgovarate o zgradi i njenom smještaju, izlošcima, ponašanju u kulturnim ustanovama i sl. Neka vam to bude dio pripreme za terensku nastavu. | | |
| **ZADATAK**  Danas ćemo posjetiti muzej/galeriju našega zavičaja. Pažljivo ćemo promotriti samu zgradu ustanove i njenu prilagođenost namjeni. Kroz izložbu će nas provesti kustos/voditelj. Pažljivo slušajte. Tijekom obilaska odaberite izložak koji vam je najzanimljiviji. Nakon obilaska skicirat ćete ga u svoj blok. Poželjno je da uzmete i katalog ustanove kako biste mogli detaljnije proučiti ono što vas zanima.  Po povratku u učionicu provedite analizu obilaska.  Izložite nacrtane skice i neka svatko objasni zašto je odabrao baš taj izložak.  Za zadaću neka pronađu više podataka o istom. | | |
| **Povezanost s međupredmetnim temama:**  OSR - A. 1. 2., A. 1. 3., B. 1. 1., B. 1. 2., C. 1. 2.,C. 1. 3., C. 1. 4.  P - A. 1. 3., B. 1. 2., C. 1. 1., C. 1. 2., C. 1. 3.  UKU - A. 1. 1., A. 1. 2., A. 1. 3., A. 1. 4., B. 1. 2., B. 1. 3., B. 1. 4., C. 1. 3., C. 1. 4., D. 1. 1., D. 1. 2.  GOO - C. 1. 1., C. 1. 2., C. 1. 3., C. 1. 4. | | |