|  |  |  |
| --- | --- | --- |
| IME I PREZIME: | REDNI BROJ SATA: **6.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Crta i ploha - rekompozicija  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Kuća iz snova**  LIKOVNI MATERIJALI I TEHNIKE: kolaž iz časopisa (po mogućnosti časopisi s reklamama nekretnina) i crni flomaster | | |
| **ISHODI**:  **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * likovnim i vizualnim izražavanjem učenik: prepoznaje različite namjene urbanog prostora; kroz crtež ili maketu interpretira doživljaj njemu bliske urbanističke cjeline (ulica, naselje, gradska četvrt...); koristi se različitim odnosima slike i teksta u izražavanju vlastitih ideja   **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženoga truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i ploha - rekompozicija**  Ponovimo što znamo o crtama: Kakva je to obrisna crta?  Kada želimo nešto vjerno prikazati crtežom na što moramo paziti?  Što je ploha? Kakva može biti ploha? Čime sve možemo ispuniti ravnu plohu? (crtama, bojom, papirom u boji...)  Možemo li već od gotovog slikovnog uratka napraviti novi? Kako?  Stvaranje nove slike razmještanjem dijelova zove se **rekompozicija**. Pri stvaranju nove slikovne poruke potrebno je paziti i na odnose veličina (veće, manje, jednako) te na njihov položaj u prostoru.  Što je to plakat? (reklama) Čemu sve plakat služi? Kako on treba izgledati? (između ostaloga treba dati jasnu poruku, ne imati previše informacija, sastoji se od slike i teksta...)  LIKOVNI MOTIV: **Kuća iz snova**  Tko od vas živi u kući? Ako ne živite u kući, biste li to voljeli? Zašto? Bi li to bila kuća na moru, šumi, livadi, stablu...?  Što sve jedna kuća treba imati? Ima li vaša kuća sve to? Kada biste sami gradili kuću, kakva bi bila? | | |
| **ZADATAK**  Današnji je zadatak napraviti plakat na kojem reklamirate svoju kuću iz snova (npr. za iznajmljivanje). Svoju ćete kuću izgraditi od već gotovih dijelova kuća na fotografijama iz časopisa. Uredno izrežite dijelove koje odaberete. Smjestite ih na sredinu podloge. Samu zgradu pažljivo isplanirajte i posložite od ponuđenih fotografija. Pazite da ne bude prevelika jer joj trebate urediti i okućnicu (vrt, park, bazen, spremište za automobil...). Prije lijepljenja sliku najprije posložite i promotrite jeste li zadovoljni svojim uratkom. Pitajte i učiteljicu/učitelja za savjet. Kada ste sve uredno zalijepili, crnim flomasterom možete nacrtati pojedinosti koje nedostaju vašoj kući iz snova (stabla, cvijeće, ljude, životinje...). Na kraju čitko flomasterom napišite kratku poruku kojom reklamirate kuću. Poruka može biti smiješna, neobična, u stihu. Možete kući dati i ime, važno je da privlači pažnju.  Kada su radovi gotovi izložite ih i prokomentirajte jesu li svi izvršili zadatak. Procijenite čiji rad je najuredniji i odaberite plakat koji najviše privlači pažnju. Čija vam se kuća najviše sviđa? | | |
| **Povezanost s međupredmetnim temama:**  OSR - A. 1. 3.,B. 1. 2.,C. 1. 3.  P - A. 1. 1.,B. 1. 1., B. 1. 3., C. 1. 1., C. 1. 2.  UKU - A. 1. 1., A. 1. 2., A. 1. 3., A. 1. 4., B. 1. 4., D. 1. 2. | | |