|  |  |  |
| --- | --- | --- |
| IME I PREZIME: | REDNI BROJ SATA: **21.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Slika, igra, priča  NASTAVNO PODRUČJE: Masa i prostor - građenje i boja, slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Grad**  LIKOVNI MATERIJALI I TEHNIKE: kutijice raznih veličina (od lijekova, krema i sl.), tempera, ljepilo, crni flomaster | | |
| **ISHODI**:  **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * likovnim i vizualnim izražavanjem učenik: prepoznaje različite namjene urbanog prostora; kroz crtež ili maketu interpretira doživljaj njemu bliske urbanističke cjeline (ulica, naselje, gradska četvrt...); razlikuje i interpretira karakteristike različitih pisama; uspoređuje odnose slike i teksta u njemu bliskim medijima; koristi se različitim odnosima slike i teksta u izražavanju vlastitih ideja   **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Masa i prostor, boja**  Ponovimo što znamo o skulpturi. U umjetnosti se predmeti izrađeni u prostoru nazivaju skulpture. One imaju svoj oblik, masu (visinu, širinu, duljinu, težinu) i boju, a prikazuju neku umjetničku ideju. Za izradu skulptura koriste se različiti materijali: kamen, glina, razni metali, karton, papir itd. Ponekad se trodimenzionalni oblici dodaju na neku plohu i dobivamo reljefni prikaz. Skulptura se može izraditi od jednog komada materijala ili dodavanjem više elemenata koji čine cjelinu. Slažući različite elemente u nizu dobivamo i ritam.  Ponovimo što znamo o bojama. Koje su osnovne boje, a koje izvedene? Koje su boje tople, a koje hladne? Kada se najbolje primijeti kontrast među bojama? (kada se kombiniraju tople i hladne)  LIKOVNI MOTIV: **Grad**  Što prvo pomislite kada kažem *grad*? Nabrojite čega sve ima u gradu. Kako grad izgleda noću? Što se noću u gradu najviše ističe? Biste li živjeli u stanu na vrhu nebodera? Zašto? Jeste li ikada uživo vidjeli grad s neke uzvisine, s najviše točke u gradu? | | |
| **ZADATAK**  Današnji je zadatak prikazati grad noću.  Upotrijebit ćemo kutijice raznih oblika i veličina koje ćemo zalijepiti na plohu papira tako da čine grad.  Najprije ćemo sve obojiti temperom. Plohu papira obojite tamnoplavom ili crnom temperom. Neka namaz bude gust da lijepo prekrije plohu (ili možemo koristiti crni ili tamnoplavi papir). Dok se podloga suši, odabrat ćemo kutijice koje će svojim oblikom, posložene u niz, predstavljati zgrade grada. Svaku od njih potrebno je obojiti u jednu od toplih ili hladnih boja. Slagat ćemo ih u nizu po boji kako bi činile kontrast toplih i hladnih boja (onu plohu koju ćemo lijepiti na podlogu, nećemo obojiti). Na svakoj ćemo zgradi naslikati prozore i vrata u kontrastnoj boji (na toploj fasadi hladne prozore i obrnuto). Kad se boja posuši, dobivene zgrade zalijepimo na podlogu na samom dnu gradeći grad. Na kraju crnim flomasterom obrubite prozore i vrata na zgradama i nacrtajte pokoji detalj ako želite. Bijelom ili žutom temperom i tankim kistom naslikajte na podlozi iznad zgrada zvjezdice i Mjesec.  Po završetku radove izložite tako da ih posložite jedan do drugoga gradeći metropolu.  Istražite što znači riječ MERTOPOLA. | | |
| **Povezanost s međupredmetnim temama:**  OSR - A. 1. 3., A. 1. 4., B. 1. 1.,B. 1. 2., C. 1. 3., C. 1. 4.  P - A. 1. 1., A. 1. 2., A. 1. 3., B. 1. 1., B. 1. 2., C. 1. 1.  UKU - A. 1. 1., A. 1. 2., A. 1. 3., B. 1. 1., B. 1. 3., B. 1. 4., C. 1. 1., C. 1. 3., D. 1. 2.  GOO - C. 1. 1., C. 1. 2., C. 1. 3.  OR - A. 1. 1., B. 1. 1. | | |