|  |  |  |
| --- | --- | --- |
| IME I PREZIME: | REDNI BROJ SATA: **15.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Masa i prostor, papir-plastika  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Božićno drvce - grupni rad**  LIKOVNI MATERIJALI I TEHNIKE: kutije oblika kocke (od velike do najmanje), tempere, kolaž-papir, škare, ljepilo (silikonski pištolj) | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Masa i prostor, papir-plastika**  Pogledajte prostor oko sebe, čime je ispunjen? (*predmetima*) Svi ti predmeti zauzimaju određeni prostor i imaju svoj oblik, veličinu i masu. Čemu služe? (*uglavnom su upotrebni predmeti, ali imamo i ukrasne predmete*)  U umjetnosti se predmeti izrađeni u prostoru nazivaju skulpture. One imaju svoj oblik, masu (visinu, širinu, duljinu, težinu), boju. Prikazuju neku umjetničku ideju. Za izradu skulpture koriste se različiti materijali: kamen, glina, razni metali, karton, papir itd. Izrada skulpture savijanjem papira naziva se papir-plastika.  Prostor skulpture može biti potpuno ispunjen ili može prostor ulaziti u masu, pa je skulptura šuplja. Skulptura se može izraditi od jednog komada materijala ili dodavanjem više elemenata koji čine cjelinu. Tako, slažući kutije u određeni oblik, dobivamo skulpturu.  LIKOVNI MOTIV: **Božićno drvce**  Koji je simbol Božića i Badnjaka uz malenog Isusa? Koja je simbolika božićnoga drvca? Kakve je boje? Koliko je veliko? Kakvog je oblika? Opišite.  Gdje se postavlja? Tko ga ukrašava? Kako? Volite li ukrašavati drvce? Biste li htjeli imati božićno drvce i u učionici? Razmislite kako bismo ga sami mogli napraviti koristeći se kutijama. | | |
| **ZADATAK**  Pronađite prostor u učionici i odlučite gdje biste smjestili božićno drvce. Prikupljene kutije posložite u oblik piramide veličine koja vam odgovara. Neka kutije ne budu pravilno posložene jer ni stablo nije pravilno. Kada ste zadovoljni oblikom skulpture, obojite ju zelenom temperom (mogu biti i dvije nijanse boje). Dok se kutije suše, od kolaža izradite ukrase - papirnate lance, pahuljice, zvjezdice, anđele i što god vam još padne napamet. Pazite da vam ukrasi budu živih i toplih boja budući da je drvce hladne boje. Možete raditi u paru. Za vrh drvca izradite veliku zvijezdu (izrežite dvije zvijezde iste veličine, obje zarežite do pola i utaknite jednu u drugu, tako ćete dobiti trodimenzionalnu zvijezdu).  Kada su se kutije osušile, posložite ih i zalijepite jednu za drugu (može i silikonskim pištoljem). Zatim stablo ukrasite svojim ukrasima. Neka bude jednako lijepo sa svih strana.  (Dodatni je prijedlog da djeca unaprijed donesu svoje fotografije, naprave im ukrasni okvir od kolaža i time ukrase stablo)*.*  Kada ste napravili skulpturu božićnoga drvca, stanite oko njega i zapjevajte božićne pjesme.  Želim vam blagoslovljen Božić te sretnu i uspješnu Novu godinu!  Odmorite se na praznicima. | | |
| **Povezanost s međupredmetnim temama:**  UKU - A. 1. 2., A. 1. 3., A. 1. 4., B. 1. 2., B. 1. 4., C. 1. 3., C. 1. 4., D. 1. 2.  OSR - A. 1. 1., A. 1. 2., A. 1. 3., A. 1. 4., B. 1. 1.,B. 1. 2., B. 1. 3.,C. 1. 3., C. 1. 4.  P - A. 1. 1., A. 1. 2., A. 1. 3., B. 1. 1., B. 1. 2., B. 1. 3.  GOO - C. 1. 1., C. 1. 2., C. 1. 3.  OR - A. 1. 1., A. 1. 2., B. 1. 1. | | |