|  |  |  |
| --- | --- | --- |
| IME I PREZIME: | REDNI BROJ SATA: **24.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Značajna zgrada mojega mjesta**  LIKOVNI MATERIJALI I TEHNIKE: tuš, štapić, fotografija zgrade | | |
| **ISHODI:**  **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * likovnim i vizualnim izražavanjem učenik: prepoznaje različite namjene urbanog prostora; kroz crtež ili maketu interpretira doživljaj njemu bliske urbanističke cjeline (ulica, naselje, gradska četvrt...); razlikuje i interpretira karakteristike različitih pisama; uspoređuje odnose slike i teksta u njemu bliskim medijima; koristi se različitim odnosima slike i teksta u izražavanju vlastitih ideja   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja   **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije) | | |
| **NASTAVNE SITUACIJE**  LIKOVNI PROBLEM: **Crta i točka**  Ponovimo što sve znamo o crtama. Crte po toku i karakteru: debela, tanka, ravna, zakrivljena, izlomljena. Što dobivamo spajanjem crta? (crtež) Kakva je to obrisna crta? (*opisuju neki oblik izvana, po njegovom rubu)* Koje su crte gradivne crte? (*označava karakter površine, glatko - hrapavo, crte i točke koje ispunjavaju plohu)*  Danas ćemo raditi tušem. On može biti i slikarska i crtaća tehnika. Crtaća je tehnika kada se nanosi štapićem. Tada nisu sve crte jednako debele, tuš i kaplje - to je njegova draž. Pazite da tuš ne prolijete. Štapić ne ostavljajte u bočici i imajte krpicu pri ruci.  LIKOVNI MOTIV: **Značajna zgrada mojega mjesta**  Kako se zove mjesto u kojem živiš? Je li selo ili grad? Koja je zgrada značajna u tvojem mjestu? Zašto? (crkva, zgrada uprave, muzej, škola, kazalište…) Pronađi je na internetu ili na slici i dobro promotri. Po čemu je posebna? Što sve zgrada ima? Koliko je velika? Kako su joj postavljeni prozori? Što se nalazi oko zgrade? | | |
| **ZADATAK**  Današnji je zadatak nacrtati tu zgradu što detaljnije. Koristite se fotografijom zgrade kao predloškom. Važno je da ju nacrtate točno kako bi je svi odmah mogli prepoznati.  Tušem najprije nanosite obrisne crte. Njih kasnije možete i podebljati.  Pazite kako ćete zgradu smjestiti na papir. Neka bude velika (preko cijelog papira). Na zgradi prebrojite prozore i vrata i točno ih smjestite. Ako fasada/pročelje ima ukrase, obavezno ih nacrtajte. Tamnije dijelove na zgradi slobodno zatamnite crtama i točkama.  Pazite na odnose veličina prozora i vrata, te ostalih detalja.  Gotove radove izložite i pogledajte koji je rad najuredniji, koji najvjernije prikazuje zgradu, koji rad ima najviše detalja…  Odaberite jedan od radova i poklonite ga vlasnicima zgrade. Mislim da će im biti drago. | | |
| **Povezanost s međupredmetnim temama:**  OR - A. 1. 1., C. 1. 2.  OSR - B. 1. 2., C. 1. 4.  UKU - A. 1. 1., A. 1. 2., A. 1. 3., A. 1. 4., B. 1. 1., B. 1. 4., C. 1. 2., C. 1. 3., C. 1. 4., D. 1. 2.  IKT - C. 1. 1., C. 1. 2., C. 1. 3. | | |