PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: **2.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Zajedno smo različiti  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Ja sam superjunak**  LIKOVNI MATERIJALI I TEHNIKE: uljni pastel i vodena boja | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovima likovnoga jezika i onima za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije) | | |
| **NASTAVNE SITUACIJE**  LIKOVNI PROBLEM: **Boja, mrlja, potez**  Do sada smo o bojama puno naučili, ponovimo što sve znamo.  Uvidjeli smo da u likovnom izražavanju ne moramo uvijek doslovno preslikavati prirodu, već možemo likovnim elementima (boja i crta) izraziti svoj osjećaj prema motivu koji prikazujemo. Naučili smo da osjećaji imaju boju. Ponovimo koji je osjećaj je koja boja.  Boje dijelimo na tople i hladne. Koje bi bile tople boje? *(boje vatre i sunca: žuta, crvena, narančasta)* Koje su boje hladne? *(boje šume i vode: sve nijanse plave, zelene i ljubičaste)*  Slikajući vodenom bojom, pigment nanosimo potezom kista u mrljama i linijama. Upotrebljavamo puno vode za svjetlije tonove, a više pigmenta za tamnije tonove boje. Za manje plohe upotrebljavamo tanji, mekani kist, a za veće deblji.  Boju možemo i miješati pazeći na količinu određene boje i na kombinaciju boja.  Pastelama možemo crtati i slikati. Bitno je paziti da se boja ne razmazuje po papiru. Uljna pastela ostavlja intenzivniji trag i boju te se bolje kombinira s vodenom bojom. Uljna pastela ne upija vodenu boju, čak ni one mrlje koje nastaju packanjem, zato treba pripaziti.  LIKOVNI MOTIV: **Ja sam superjunak**  Za koga kažemo da je superjunak? Kakav on mora biti? Što to znači da je hrabar? Što je to hrabrost? (*hrabrost znači pobijediti strah)*  Koje superjunake poznajete? Koji vam je najdraži? Zašto?  Kako oni izgledaju? Zašto imaju masku na licu?  Koje sve supermoći imaju superjunaci? Koju biste supermoć vi rado imali? Zašto?  Postoji li superjunak koji nije agresivan? Zašto su agresivni?  Ima li superjunaka u stvarnome životu? Tko su oni? (roditelji, liječnici, vatrogasci, policajci, sudci, spasioci svih vrsta....) Jesu li oni agresivni?  Možeš li i ti biti superjunak? Kada i kako? Postaješ li superjunak ako uspiješ na pravi način riješiti nesuglasice sa svojom okolinom (obitelji, prijateljima, učiteljima...)?  Kako ćemo znati da je to pravi način? *(Saslušat ćemo druge i pokušati postići dogovor kako bi obje strane bile zadovoljne. A, ako treba, priznat ćemo i vlastitu grešku i pokušati je popraviti. Ukoliko je problem veći, potražit ćemo savjet i pomoć osobe kojoj vjerujemo.)* | | |
| **ZADATAK**  Danas ćete sebe zamisliti kao superjunaka, kao osobu koja pomaže prijatelju u nevolji. Uljnim pastelama toplih boja prikažite sebe - superjunaka u krupnom planu preko cijeloga papira. Nacrtajte što radite i kome pomažete kako bi drugi shvatili vašu supermoć. Tu drugu osobu prikažite hladnim bojama. Detalje na likovima nacrtajte crnom pastelom (oči, usta, nos, detalje na odjeći i predmetima). Sjetite se pastel je pokrivna tehnika. Neka netko od učenika ponovi ovaj dio zadatka kako bismo ga utvrdili.  Kada ste likove nacrtali i uredno obojili, pastelama, vodenom bojom i širokim kistom obojite pozadinu. Ako na crtežu prevladavaju tople boje, pozadinu prekrijte hladnom bojom i obrnuto. Neka ton boje na dnu slike bude tamniji, a prema vrhu slike neka postaje sve svjetliji.  Kad se radovi osuše, izložite ih na ploču i usporedite. Tko je pravilno izvršio zadatak? Tko je prikazao najzanimljivijeg superjunaka? Svatko neka ispriča koja je njegova supermoć i kako se njome koristi. Na kraju sata neka učenici kažu koji im je od naslikanih superjunaka najdraži. | | |
| **Povezanost s međupredmetnim temama:**  UKU - A. 1. 1., A. 1. 3., A. 1. 4., B. 1. 1., B. 1. 4., C. 1. 2., C. 1. 4., D. 1. 2.  Z - A. 1. 1. A.  OSR - A. 1. 1., A. 1. 2., A. 1. 3., A. 2. 1., A. 2. 2., A. 2. 3., B. 1. 1., B. 1. 2., B. 1. 3., B. 2. 1., B. 2. 2., C. 1. 1., C. 1. 3. | | |