|  |  |  |
| --- | --- | --- |
| IME I PREZIME: | REDNI BROJ SATA: **28.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Slika, igra, priča  NASTAVNO PODRUČJE: Boja i ploha - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Koka**  LIKOVNI MATERIJALI I TEHNIKE: novinski papir (tekst bez fotografija), ljepilo, tempere i crni flomaster | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Boja, ploha, kontrast**  Ponovimo što smo do sada učili o bojama. (*osnovne, izvedene, tople i hladne, ton boje, izražavaju osjećaje i raspoloženja...*) Boje mogu biti u kontrastu kao tople i hladne boje, svijetle i tamne boje. Možete li navesti primjere?  Kakva sve može biti ploha? (*glatka, hrapava, ravna, zakrivljena, mala, velika)* Odnosi ploha čine određenu kompoziciju zato je važno u kojem su plohe odnosu i kako su smještene. Smisleno posložene plohe čine likovni rad. Plohe na likovnom radu mogu biti napravljene od različitih materijala kombinirajući likovne tehnike.  LIKOVNI MOTIV: **Koka**  Stiže nam Uskrs! Tko će nam podariti jaja za pisanice?  Tko će opisati koku? Kako se koka kreće i glasa? Pokažite. Gdje koka živi, čime se hrani? Kada je koka vesela?  Možete poslušati i skladbu M. P. Musorgskog *Ples pilića.* | | |
| **ZADATAK**  Danas ćete izraditi svoju veselu koku.  Na bijelom papiru nacrtajte oblik velike kokoši (najbolje žutom pastelom). Na tu nacrtanu plohu zalijepite komadiće otrgnutog novinskog papira koji nema na sebi fotografije. Popunite cijelu plohu od crte do crte. Sada koki temperom i tankim kistom nacrtajte noge (3 prsta), kljun, krijestu i oči. Koka neka bude vesela, u pokretu.  Pozadinu obojite temperom u prugama. Donji dio slike (do pola) neka budu pruge hladnih boja (plava i zelena), a gornji dio slike tople boje (žuta, crvena i narančasta).  Kada se tempera osušila, porubite crtež koke crnim flomasterom i istaknite joj detalje (kljun, oči, krijestu, kožu na nogama, krilo…).  Gotove radove izložite i provjerite čija je koka najveća, čija najmanja, koja je najurednija, najveselija…  Nadam se da je tvoja koka snijela puno jaja i da ćeš napraviti najljepše i šarene pisanice. Sretan Uskrs! | | |
| **Povezanost s međupredmetnim temama:**  GOO - C. 1. 1., C. 1. 2.  UKU - A. 1. 1., A. 1. 2., A. 1. 3., B. 1. 1., B. 1. 3., B. 1. 4., C. 1. 1., C. 1. 3., D. 1. 2.  OSR - A. 1. 2., A. 1. 3., A. 1. 4., B. 1. 1., B. 1. 2.  OR - A. 1. 1., A. 1. 2., B. 1. 1., C. 1. 1. | | |