|  |  |  |
| --- | --- | --- |
| IME I PREZIME: | REDNI BROJ SATA: **1**. | DATUM: |
| DOMENA: Doživljaj i kritički stav  NASTAVNI SADRŽAJ (TEMA): Slika, igra, priča  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Moja školska torba**  LIKOVNI MATERIJALI I TEHNIKE: flomasteri | | |
| **ISHODI**:  **OŠ LK B. 2. 1.** **Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i točka**  Ponovimo što sve znamo o crtama (crte po toku i karakteru).  Kakva je to obrisna crta? *(Obrisne crte opisuju neki oblik izvana, po njegovu rubu.)*  Umjesto bojom, crtom i točkom možemo popuniti neke plohe. Gušćim crtama/točkama dobijemo tamne, a rjeđim svjetlije plohe.  Flomaster je crtaća tehnika kojom možemo uredno obojiti samo manje plohe. Debljina crte kod flomastera ovisi o debljini njega samoga.  LIKOVNI MOTIV: **Moja školska torba**  Čemu služi školska torba? Što to sve u nju stane? Treba li je prenatrpati? Zašto?  Kako se torba pravilno nosi? Zašto?  Opiši svoju školsku torbu. (Nekoliko učenika opisuje. Odaberite one sa što različitijim torbama.)  Tko je izabrao tvoju školsku torbu? Zašto?  Držiš li je urednom?  Što bi bilo kada bi vaše torbe bile prozirne? Od kakvog bi materijala bile?  Bi li to bilo dobro? Bi li to bilo izvedivo? | | |
| **ZADATAK**  Današnji je zadatak crnim flomasterom preko cijelog papira nacrtati svoju školsku torbu kao da je prozirna. Dakle, vidimo sve što se u njoj nalazi i kako je posloženo. Svaki predmet u torbi, i samu torbu, detaljno nacrtaj. Kada je crtež crnim flomasterom gotov, flomasterima u boji oboji one predmete koji su za tebe važni. Možeš obojiti i detalje na samoj torbi. Na kraju pozadinu, prostor oko torbe, ispuni gustim kosim crnim crtama. Te crte mogu biti valovite, iscrtkane ili ravne. Odaberi jednu vrstu crta i ispuni prostor oko torbe, pazeći da crte budu uredne, ne prerijetke, i neka ne prelaze obrisnu crtu predmeta.  Kada ste gotovi radove izložite i usporedite. Jesu li svi izvršili zadani zadatak? Čija je torba najbolje smještena na plohi papira? Čija je torba najurednije nacrtana? Čija je torba najinteresantnija? Zašto? U čijoj je torbi sadržaj najurednije posložen? Tko ima pretrpanu torbu? Nekoliko učenika neka ispriča zašto su im baš ti obojeni predmeti važni. | | |
| **Povezanost s međupredmetnim temama:**  OSR - A. 1. 1., A. 1. 3., A. 1. 4., A. 2. 1., A. 2. 4., B. 1. 2.  GOO - C. 1. 1., C. 1. 2.  UKU - A. 1. 2., A. 1. 3., A. 1. 4., B. 1. 4., C. 1. 2., C. 1. 3., C. 1. 4., D. 1. 1., D. 1. 2.  Z - A. 1. 3., B. 1. 2. C. | | |