|  |  |  |
| --- | --- | --- |
| IME I PREZIME: | REDNI BROJ SATA: **27.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Umjetnost i zajednica  NASTAVNO PODRUČJE: Crta i ploha - dizajn  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Dan planeta Zemlje – plakat (grupni rad)**  LIKOVNI MATERIJALI I TEHNIKE: pola hamer-papira (po grupi), kolaž iz časopisa (po mogućnosti časopisi sa fotografijama prirode), kolaž-papir, škare, ljepilo i crni flomaster | | |
| **ISHODI**:  **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * likovnim i vizualnim izražavanjem učenik: razlikuje i interpretira karakteristike različitih pisama; uspoređuje odnose slike i teksta u njemu bliskim medijima; koristi se različitim odnosima slike i teksta u izražavanju vlastitih ideja   **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i ploha - plakat**  Ponovimo što je plakat. (*vizualna* *poruka, poziv, reklama*) Kakav plakat treba biti? (*privlačan, vidljiv, razumljiv, jednostavan, zanimljiv, čitak, jasan, originalan…*) Gdje se plakati izlažu? (*vidljiva mjesta dostupna širokoj publici*)  Što je to ploha? Kakva ploha može biti? Čime sve ravnu plohu možemo ispuniti? (*crtama, bojom, papirom u boji-)*  Možemo li već od gotovog slikovnog uratka napraviti novi? Kako?  Prisjetimo se: razmještanje dijelova slike i stvaranje nove zove se **rekompozicija**.  Stvarajući novu slikovnu poruku, potrebno je paziti i na odnose veličina - veće, manje, jednako, te o njihovom položaju u prostoru.  Plakat nosi vizualnu poruku koja je često popraćena i pisanom porukom. Ta je poruka obično dio slikovne poruke, nadopunjuje ju i pobliže objašnjava. Ta poruka treba biti čitka i uredno napisana. Slova kao znak za glas možemo ispisati raznim likovnim sredstvima, ali najurednija su nacrtana. Dakle, koristimo crtaće tehnike.  I crte mogu biti različite, zar ne. Kakve?  LIKOVNI MOTIV: **Dan planeta Zemlje**  Zašto naš planet ima svoj dan? Kada ga obilježavamo? Što trenutno nije dobro na našem planetu? Što bi ljudi trebali znati o svojem domu, svojem planetu? Kakvu poruku treba poslati u svijet? | | |
| **ZADATAK**  Današnji je zadatak osmisliti poruku o planetu Zemlji i napraviti je u obliku plakata. Plakat je poruka. Dakle, mora biti zanimljiv, uočljiv, s jasnom porukom. Neka poruka na vašem plakatu bude pozitivna.  Radit ćete u grupi od četvero učenika. Zajedno osmislite poruku, zamislite kako bi plakat trebao izgledati, podijelite posao i počnite raditi.  Na sredini kolaž-papirom i papirom iz časopisa napravite sliku kojom poručujete kakva bi Zemlja trebala biti. Crnim flomasterom nacrtajte detalje te kao naslov napišite poruku za očuvanje našega planeta. Pazite da slova budu velika i uredna.  Prije nego što zalijepite slike i počnete pisati poruke, savjetujte se sa učiteljicom/učiteljem jeste li na pravome putu.  Kada su radovi gotovi napravite izložbu.  Koji plakat je najuočljiviji i zašto? Koji plakat ima jasnu i pravu poruku? Koji plakat je najzanimljiviji i zašto?  Plakate izložite na vidljivom mjestu u holu škole kako biste obilježili Dan planeta Zemlje. | | |
| **Povezanost s međupredmetnim temama:**  OSR - A. 1. 2., A. 1. 3., A. 1. 4., B. 1. 1., B. 1. 2., C. 1. 3.  P - A. 1. 1., B. 1. 1., B. 1. 3., C. 1. 1., C. 1. 2.  UKU - A. 1. 1., A. 1. 2., A. 1. 3., A. 1. 4., B. 1. 4., D. 1. 2.  OR - A. 1. 1., A. 1. 2., B. 1. 1., B. 1. 2., C. 1. 1., C. 1. 2. | | |