|  |  |  |
| --- | --- | --- |
| IME I PREZIME: | REDNI BROJ SATA: **3.** | DATUM: |
| DOMENA: Doživljaj i kritički stav  NASTAVNI SADRŽAJ (TEMA): Zajedno smo različiti  NASTAVNO PODRUČJE: Crta i ploha - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Obitelj za stolom**  LIKOVNI MATERIJALI I TEHNIKE: crtaća olovka (5B) | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i ploha**  Kakva sve može biti crta? Crte po toku i karakteru - debela, tanka, ravna, zakrivljena, izlomljena.  Što dobivamo spajanjem crta?  Kakva je to obrisna crta?  Kako možemo dobiti različite vrste crta koristeći se istom olovkom?  Na što moramo paziti kada želimo nešto vjerno prikazati crtežom?  Što je to ploha? Kakva ploha može biti? Kako na ravnoj plohi prikazujemo zakrivljene plohe?  Kako na papiru prikazujemo prostor? Na što sve moramo paziti? *(na položaj elemenata crteža, na ono što je bliže, a što dalje, što je ispred a što iza, iznad i ispod, odnos veličina)*  Mekanom olovkom možemo nacrtati tanke i debele crte ovisno o pritisku na podlogu.  LIKOVNI MOTIV: **Obitelj za stolom**  Tko sve spada u vašu užu obitelj, a to u širu? Tko je najstariji u vašoj široj obitelji?  Tko je najmlađi? Tko je najviši, a tko najniži?  Kada se okuplja šira obitelj? *(blagdani)* Kako se slavi u vašoj obitelji? Što se sve priprema za slavlje? Kada sjednete za stol, ima li svatko svoje mjesto? Gdje se stol nalazi? Što se sve nalazi na stolu? *(pribor za jelo, servis za jelo, čaše, zdjele i tanjuri s hranom, kruh, boce s pićem, cvijeće...)* Kako se ponašate za stolom? Tko je najglasniji za stolom? Tko je najpristojniji? Tko sjedi na čelu stola? Zašto? | | |
| **ZADATAK**  Danas ćemo pokušati na ravnoj plohi papira, koji predstavlja prostoriju, nacrtati vašu obitelj za stolom. Na papiru odredite položaj stola tako da oko njega stanu sve osobe koje želite nacrtati. Neka taj motiv zauzima cijelu plohu papira. Članove obitelji nacrtajte onako kako su obično smješteni oko stola. Pazite na detalje kako bi se moglo prepoznati tko je tko, te prikažite i njihovo ponašanje. Pazite na odnose veličina tih osoba i što je postavljeno ispred, a što iza (gore - dolje). Na stolu nacrtajte ono što se tamo obično nalazi. Iznad stola možete nacrtati svjetiljku ili sliku (ovisno što je postavljeno u vašem domu). Pod označite vodoravnom crtom malo iznad krajeva nogu stola. Zatim pod pažljivo iscrtajte tankim kosim usporednim crtama (pazite da na prijeđu glavni crtež).  Prisjetite se da olovkom možete crtati razne vrste crta. Ono što želite istaknuti nacrtajte debljom crtom. Za početak crtajte laganim pritiskom kako biste lakše mogli ispraviti grešku ukoliko se dogodi.  Kada su crteži gotovi izložite ih i usporedite: Koji je najuredniji? Koji ima najviše članova obitelji? Tko je najbolje smjestio likove u kompoziciji? Neka nekoliko učenika opiše svoj crtež. | | |
| **Povezanost s međupredmetnim temama:**  OSR - A. 1. 1., A. 1. 2., A. 1. 4.  OR - A. 1. 1., A. 1. 2., C. 1. 2.  Z - A. 1. 2., A. 1. 3.  UKU - A. 1. 3., A. 1. 4., A. 1. 4., B. 1. 1., C. 1. 3., C. 1. 4., D. 1. 2. | | |