PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: **13.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Osjeti i osjećaji  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Slatko - kiselo**  LIKOVNI MATERIJALI I TEHNIKE: tempera (komadići slatke jabuke i limuna) | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Boja, mrlja, potez**  Ponovimo što smo sve naučili o bojama: Koje su osnovne, a koje izvedene boje? Kako se dobivaju izvedene boje? Boje dijelimo i na tople i hladne. Koje su tople boje? *(boje vatre i sunca: žuta, crvena, narančasta)* Koje su hladne boje? *(boje šume i vode: sve nijanse plave, zelene i ljubičaste)* Koja je boja najtamnija, a koja najsvjetlija?  Rekli smo da boje mogu prikazivati i osjećaje. Prisjetimo se koja bi boja bila za koji osjećaj. (*plava = tuga, crvena = ljubav, žuta = sreća, zelena = ljubomora, roza = nježnost...)*  Slikajući temperom, boju nanosimo potezom kista u mrljama i linijama. Upotrebljavamo gustu boju s malo vode. Vodom se uglavnom koristimo za pranje kista. Bojom pokrivamo cijelu plohu papira. Za manje plohe rabimo tanji kist, a za veće deblji.  Boju možemo i miješati pazeći na količinu određene boje i na kombinaciju boja.  Danas ćemo rabiti čiste boje.  LIKOVNI MOTIV: **Slatko, kiselo**  Osim osjećaja, imamo i osjetila. Koja osjetila imamo? (*vid, dodir, miris, okus*)  Kojim se osjetilom najviše koristimo? (*vid*)  Koje nam je osjetilo vezano uz hranu? (*vid, miris, okus*) Objasnite. Koje sve okuse razlikujemo? (*slatko, slano, kiselo, gorko, ljuto*) Koji okus hrane najviše volite? Kako se osjećate kada pojedete nešto što najviše volite? Kojom biste bojom prikazali taj osjećaj? Kako se osjećate kada okusite nešto što vam nije ukusno? Kojom bojom biste to prikazali? | | |
| **ZADATAK**  Danas ćemo se poigrati osjetilom okusa i doživljaj pokušati prikazati bojama. Svatko od vas dobit će komadić jabuke i komadić limuna. Možete li pretpostaviti o kakvim je okusima riječ? Kako bismo pojačali osjetilo okusa, zažmirimo pri kušanju voća (nemojte ga pojesti kako biste kušanje mogli ponoviti radi prisjećanja na okus). Najprije ga omirišite, a zatim liznite i koncentrirajte se na okus. Pretpostavljam da je svima jabuka slatka, a limun kiseo. Dakle, slikamo slatko i kiselo. Pokušajte bojama prikazati svoj osjećaj tih okusa. Dio plohe neka bude sladak, a dio kiseo. Možete koristiti i crnu boju. Pazite da vam se boje ne miješaju, tj. koristite čiste boje. Perite kist prije korištenja nove boje. Izraženiji, neugodniji okus pretpostavlja jače kontraste boja (toplo-hladno, svjetlo-tamno). Dok ugodniji okus pretpostavlja ugodno pretapanje sličnih boja. Razmislite, okusite, zamislite i krenite.  Od gotovih radova napravite izložbu. Pokušajte pretpostaviti na svakom radu koji dio je sladak, a koji kiseo. Primijetite i kojim bojama je uglavnom prikazan koji osjet. Usporedite i razgovarajte. Na temelju vaših današnjih radova možemo zaključiti da ne doživljavamo svijet na isti način i da su nam ukusi različiti. Mislite li da je to dobro? Zašto? | | |
| **Povezanost s međupredmetnim temama:**  OR -C. 1. 2., A. 1. 2.  UKU - A. 1. 3., A. 1. 4., B. 1. 1., B. 1. 2., B. 1. 3., B. 1. 4., C. 1. 3., C. 1. 4., D. 1. 2.  Z - B. 1. 2. C., B. 1. 3. A., B. 1. 3. B.  OSR - A. 1. 1., A. 1. 2., A. 1. 3., B. 1. 1., B. 1. 2.  P - A. 1. 1., A. 1. 2. | | |