|  |  |  |
| --- | --- | --- |
| IME I PREZIME: | REDNI BROJ SATA: **33.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Slika, igra, priča  NASTAVNO PODRUČJE: Crta i točka, boja; špaga-tisak  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Putujem balonom**  LIKOVNI MATERIJALI I TEHNIKE: tanja špaga (ne pretanka), ljepilo (univerzalno), škare, tempera (tri osnovne boje), plosnati kist, jušna žlica, crni flomaster | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i točka, boja**  Kakva sve crta može biti? Crte po toku i karakteru: debela, tanka, ravna, zakrivljena, izlomljena, isprekidana. Što sve iz prirode možemo prikazati crtom? (travu, grmlje, kosu, kišu…) Smjer kretanja crte priča svoju priču. Crta može biti i u prostoru. Što je može prikazati? (*žica, konac, konopac*…) Ako prostornu crtu oblikujemo i pričvrstimo na plohu, dobivamo reljef.  Što sve znamo o boji? Imamo osnovne i izvedene boje. Koje su boje osnovne? Kako nastaju izvedene boje?  Kada radimo slikarske tehnike, boja se uglavnom nanosi kistom. Boju možemo nanijeti na papir i otiskivanjem. Što se sve može otisnuti? (*reljefni predmeti)*  U Likovnoj kulturi takva se vrsta slikarstva naziva GRAFIKA. Napravi se matrica (ploha koju otiskuješ) u nekom materijalu, premaže se bojom i otisne na čisti papir. Tako imamo karton-tisak, špaga-tisak i sl.  Danas ćemo otiskivati oblik oblikovan špagom.  LIKOVNI MOTIV: **Balon (prometno sredstvo)**  Kako dijelimo prometna sredstva? (*kopnena, vodena, zračna*) Koja sve zračna prometala poznajete?  Jeste li ikada čuli za balon? Kako on izgleda i što ga pokreće? Gdje se nalaze putnici u balonu? Koje je godišnje doba najprikladnije za putovanje balonom? Zašto? Može li se njime putovati na daleke udaljenosti? Zašto? Biste li voljeli putovati balonom? Kamo? | | |
| **ZADATAK**  Današnji je motiv jedno neobično prijevozno sredstvo. Leti i pokreće ga topli zrak. Tako je, to je balon. Velik je i šaren, a putnici stoje u košari. Zamislite da idete na ljetovanje balonom i naslikajte ga.  Matricu ćete napraviti od špage. Bijeli papir presavijte na pola. Na jednoj polovici oblikujte i zalijepite špagu tako da prikazuje balon. Koje sve dijelove ima balon? (Veliki šareni balon je konopima spojen za košaru na kojoj su vreće pijeska. One reguliraju visinu letenja). Što se više poigrate s izradom balona od špage, to će ti otisak biti zanimljiviji. Špagu možete rezati, savijati, dodavati. Kada se osuši ljepilo, špagu namažite **osnovnim** bojama tempere (žuta, crvena i plava). Neka namaz bude gust, mora biti mokar kako bi se lijepo otisnuo. Obojeni balon pažljivo prekrijte drugom polovicom papira i pritisnite. Jednom rukom držite papir, a u drugu uzmite žlicu i izbočenom stranom ravnomjerno trljajte po matrici kako bi se boja lijepo preslikala. Pazite da se papir ne pomiče.  Nakon toga odvojite polovicu papira i pogledajte kako je otisak uspio.  Kada se rad osuši, olovkom se potpiši u donjem desnom uglu i napiši godinu kada je rad nastao. Tako si dobio pravi grafički rad.  Sada se poigrajte crtežom. Crnim flomasterom nacrtajte sebe u košari kako veselo letite zrakom. Oko balona nacrtajte oblake i ptice. Na dnu papira nacrtajte umanjene prostore iznad kojih letite (kućice, šumice, more, rječice, gradići…). Crtež neka ostane neobojen.  Načinite izložbu svojih grafika. Pogledajte čiji je otisak najuredniji, čiji je balon najzanimljiviji, tko je napravio najdetaljniji crtež.  Pričajte kamo biste otišli na ljetovanje. | | |
| **Povezanost s međupredmetnim temama:**  OSR - A. 1. 3., A. 1. 4., B. 1. 2.  P - A. 1. 1., A. 1. 2.  UKU - A. 1. 1., A. 1. 3., A. 1. 4., B. 1. 2., B. 1. 4., C. 1. 3., C. 1. 4., D. 1. 2. | | |