|  |  |  |
| --- | --- | --- |
| IME I PREZIME: | REDNI BROJ SATA: **11.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Priroda i čovjek  NASTAVNO PODRUČJE: Crta i točka, boja - crtanje i slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Kalendar**  LIKOVNI MATERIJALI I TEHNIKE: crni flomaster i uljni pastel | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja | | |
| **NASTAVNE SITUACIJE**  LIKOVNI PROBLEM: **Crta i točka, boja**  Ponovimo: Kakva sve crta može biti? Crte po toku i karakteru: debela, tanka, ravna, zakrivljena, izlomljena. Što dobivamo spajanjem crta? Kakva je to obrisna crta? Kako možemo dobiti različite vrste crta koristeći se flomasterom?  Na što moramo paziti kada želimo nešto vjerno prikazati crtežom?  Ponovimo koje su boje osnovne, a koje izvedene. Kojom bojom prikazujemo koji osjećaj?  Vezujemo li boje za godišnja doba? Koje je boje koje godišnje doba? Zašto?  LIKOVNI MOTIV: **Kalendar**  Što je kalendar? Što sve kalendar ima? Kako su na kalendaru označeni dani?  Koliko godina ima mjeseci? Koliko mjesec ima tjedana, a koliko dana?  Koliko je godišnjih doba? Koliko je onda mjeseci u godišnjem dobu? Nabrojite mjesece za svako godišnje doba. Je li isto proljeće u ožujku i u svibnju? U čemu je razlika?  Neke mjesece prepoznajemo i po blagdanima. Koji su to mjeseci i koji su to blagdani?  Možemo li mi napraviti naš razredni kalendar za iduću godinu? Kako? Što bi mogao biti prepoznatljiv likovni motiv za svaki mjesec? | | |
| **ZADATAK**  Izradit ćemo razredni kalendar. Svatko od vas neka izabere mjesec koji bi slikovno prikazao. Budući da imamo 12 mjeseci, pokušajte se sami dogovoriti koji ćete mjesec ilustrirati. Neki će mjeseci imati i dvije ilustracije. Pripremite crni flomaster kojim ćete nacrtati crtež, a obojit ćete ga uljnim pastelama. Papir na koji ćete crtati presavijte na pola bez jakog pritiskanja. Tako smo dobili dva dijela plohe za crtanje. Na gornjem dijelu ilustrirat ćete mjesec koji ste odabrali, a na donjem dijelu imenovat ćete mjesec i napisati brojeve dana pazeći da su smješteni točno kako treba za iduću godinu. Kalendar mjeseci i dana za iduću godinu pronaći ćete na internetu. Neki su dani označeni i posebnom bojom - to su nedjelje i praznici. Kalendar treba biti precizan jer je mjera za vrijeme.  Vratimo se na ilustraciju. Pazite da motiv dobro ilustrira mjesec koji prikazuje. Možete se koristiti i ilustracijama blagdana (Božić, Uskrs...), bitno je da su svjetski priznati. Crtež neka bude preko cijele plohe tog dijela papira. Pripazite i na boje s obzirom na godišnje doba.  Kada su ilustracije gotove, učiteljica/učitelj može učenicima pomoći na računalu pronaći kalendar za upis dana u mjesecu. Ukoliko se ne stigne, učenici to mogu napisati za domaću zadaću. Nedjelje i praznike potrebno je napisati crvenim flomasterom.  Kada su radovi gotovi, spojite ih u razredni kalendar na vidljivom mjestu u učionici. Pogledajte može li se po crtežu prepoznati mjesec? Jesu li dani napisani točno i čitko?  Upišite olovkom svoj rođendan zaokruživanjem datuma na tom kalendaru.  Kasnije kalendar možete uvezati i objesiti za upotrebu. | | |
| **Povezanost s međupredmetnim temama:**  IKT - A. 1. 1., A. 1. 3., C. 1. 2., C. 1. 3., C. 1. 4.  OSR - A. 1. 3., A. 1. 4., B. 1. 1., B. 1. 2., B. 1. 3., C. 1. 2., C. 1. 3.  OR -C. 1. 1., A. 1. 3.  UKU - A. 1. 1., A. 1. 3., A. 1. 4., B. 1. 1., B. 1. 4., C. 1. 2., C. 1. 4., D. 1. 2.  GOO - C. 1. 1., C. 1. 2. | | |