PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: **7.** | DATUM: |
| DOMENA: Doživljaj i kritički stav  NASTAVNI SADRŽAJ (TEMA): Priroda i čovjek  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Jabuka**  LIKOVNI MATERIJALI I TEHNIKE: tempera, žuta pastela (2 - 3 jabuke različitih boja i veličina) | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju.   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije) | | |
| **NASTAVNE SITUACIJE**  LIKOVNI PROBLEM: **Boja, mrlja, potez**  Ponovimo što smo sve naučili o bojama: Koje su osnovne, a koje izvedene boje? Kako se dobivaju izvedene boje? Boje dijelimo na tople i hladne. Koje bi bile tople boje? *(boje vatre i sunca: žuta, crvena, narančasta)* Koje su boje hladne? *(boje šume i vode: sve nijanse plave, zelene i ljubičaste)* Koje je topla boja izvedena? (narančasta = žuta + crvena) Koja je hladna boja izvedena? (zelena = žuta + plava i ljubičasta = crvena + plava)  Kako dobijemo svjetliji ton boje u temperama? (dodajući bijelu) A tamniji ton? (dodajući crnu) Slikajući temperom, boju nanosimo potezom kista u mrljama i linijama. Rabimo gustu boju s malo vode. Vodu uglavnom upotrebljavamo za pranje kista. Bojom pokrivamo cijelu plohu papira. Za manje plohe rabimo tanji kist, a za veće deblji. Boju možemo i miješati pazeći na količinu određene boje i na kombinaciju boja.  LIKOVNI MOTIV: **Jabuka**  Objasni poslovicu: *Jedna jabuka na dan, liječnik iz kuće van.*  Zašto se posebno obilježava Dan jabuka? (20. listopada)  Kakve jabuke vi volite? Učenici opisuju donesene jabuke. Dodiruju ih, mirišu, komentiraju oblik, veličinu i boju. Zaključujemo da su jabuke različite po boji, veličini, mirisu i okusu. Jabuka najčešće nije iste boje cijelom površinom. Negdje je svjetlija, a negdje tamnija. Može biti i više boja na njoj (žuto - crvena). Nekima je kora glatka i sjajna, a nekima hrapava. | | |
| **ZADATAK**  Pretpostavljate da će nam danas kao motiv za slikanje biti jabuka. Smjestit ćemo je na sredini plohe i naslikati veliku. Žutom pastelom nacrtat ćete skicu - oblik jabuke, tu skicu prekrijte bojom. Svatko od vas odabrat će jednu toplu i jednu hladnu boju tempere. Jedna od njih mora biti izvedena (npr. narančasta + plava, crvena + zelena, žuta + zelena, žuta + ljubičasta, crvena + ljubičasta). Ako izaberete jabuku prikazati toplom bojom, pozadina će biti hladna i obrnuto. Važno je da ploha jabuke nije cijela u istom tonu boje. Dodajući bijelu temperu možemo boju posvijetliti i tako dio jabuke obojiti svjetlijim tonom boje. Najbolje je najprije obojiti pozadinu slike i to tako da se donji dio oboji tamnijim tonom boje dodajući u malo crne, a gornji dio slike čistom bojom. Zatim obojite jabuku.  Tko će ponoviti današnji zadatak?  Kada su radovi gotovi izložite ih i prokomentirajte ostvarenost zadatka, urednost, smještaj motiva....  Jesmo li uspješno prikazali kontrast tople i hladne boje, te ton jedne boje (svjetliji i tamniji)? Prepoznaje li se motiv – jabuka?  Radove izložite na panou za Dan jabuka. | | |
| **Povezanost s međupredmetnim temama:**  GOO - C. 1. 1., C. 1. 2.  OR -C. 1. 1., A. 1. 3.  UKU - A. 1. 1., A. 1. 3., A. 1. 4., B. 1. 1., B. 1. 4., C. 1. 2., C. 1. 4., D. 1. 2.  Z - A. 1. 2., B. 1. 2. C.  OSR - A. 1. 2., A. 1. 3., A. 1. 4.  P - A. 1. 1., A. 1. 2., A. 1. 3. | | |