|  |  |  |
| --- | --- | --- |
| IME I PREZIME: | REDNI BROJ SATA: **29.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Priroda i čovjek  NASTAVNO PODRUČJE: Masa i prostor, dizajn  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Recikliranje - rad u paru**  LIKOVNI MATERIJALI I TEHNIKE: velika plastična boca za vodu (destiliranu ili pitku - za svaki par), skalpel ili škare, kolaž, univerzalno ljepilo (ili silikonsko ljepilo), vodootporni crni flomaster | | |
| **ISHODI**:  **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom likovnim i vizualnim izražavanjem učenik.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik odgovara likovnim i vizualnim izražavanjem na razne vrste poticaja * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Masa i prostor, dizajn**  Pogledajte prostor oko sebe, čime je ispunjen? (*predmetima*) Predmeti zauzimaju određeni prostor i imaju svoj oblik i veličinu, masu i namjenu. Čemu služe? (*uglavnom su uporabni, ali imamo i ukrasne predmete*)  Ponovimo, u umjetnosti se predmeti izrađeni u prostoru nazivaju skulpture. One imaju svoj oblik, masu (visinu, širinu, duljinu, težinu) i boju, a prikazuju neku umjetničku ideju. Mogu biti napravljeni tako da prostor ne ulazi u njih, a mogu biti i prošupljene.  Danas ćemo govoriti o uporabnim predmetima. Oni su također nastali nečijim promišljanjem. Svrha upotrebnog predmeta je da služi svrsi, a ujedno da lijepo izgleda. Dakle, važan je i dizajn. Dizajn treba biti prilagođen uporabi čovjeka, funkcionalan i oku ugodan oblikom i bojom.  Koji su predmeti takvi? (*sve što čovjek rabi u životu - od prostora u koje boravi, namještaja, aparata, sprava, odjeće...)*  Može li se od uporabnog predmeta napraviti novi, za potpuno drugu namjenu, i još da zanimljivo i lijepo izgleda? Na primjer, što sve možemo napraviti od plastične boce?  LIKOVNI MOTIV: **Recikliranje**  Što je to RECIKLIRANJE? (*Izdvajanje materijala iz otpada i njegova ponovna uporaba. Uključuje sakupljanje, izdvajanje, preradu i izradu novih proizvoda iz iskorištenih stvari ili materijala.)* Što se sve može reciklirati? (papir, plastika, staklo, metal, tkanina…) Recikliranjem **plastike** štedi se okoliš i energija te manje onečišćuje zrak. Danas ćemo reciklirati plastične boce tako što ćemo ih ukrasiti i prenamijeniti. | | |
| **ZADATAK**  Podijelite se u parove i pripremite materijal za rad.  Plastične boce trebaju biti čiste i originalnog oblika. Od njih ćemo napraviti zanimljive kante za smeće. Na kraju će izgledati kao velika glava koja guta otpatke - „žderači smeća“.  Na sredini boce skalpelom ili škarama izrežite rupu u obliku otvorenih usta. Rupa neka **ne** ide do dna boce, ali neka bude dovoljno velika da kroz nju može proći npr. plastična bočica. Sada oko rupe nalijepite crveni kolaž i tako boci napravite usta (kolaž slobodno presavijte prema unutra kako biste zaštitili oštre rubove plastike). Iznad njih napravit ćete oči. Izrežite ih od bijelog kolaž-papira. Neka budu dovoljno velike. Na bjeloočnicu smjestite crne točke za zjenice (također od kolaž-papira). Neka budu razigrane. Tako će „žderač“ biti veseliji. Sada od kolaž-papira (može biti boje kao čep na boci) izrežite ruke - lijevu i desnu. Neka budu dugačke koliko i kolaž-papir. Zalijepite ih uz usta. Dlanovi neka budu ispod njih. I tako smo dobili vesele „žderače smeća“.  Svakome iznad očiju čitko flomasterom napišite što „voli jesti“, npr. PLASTIKA, PAPIR, STAKLO, OSTALI OTPAD.  Budući da ste napravili više „žderača“ budite pravi zaštitari prirode i poklonite ostatak drugim učionicama. Možda i oni slijede vaš primjer i počnu reciklirati! | | |
| **Povezanost s međupredmetnim temama:**  OR - B. 1. 1., B. 1. 2., C. 1. 1., C. 1. 2.  OSR - A. 1. 2., A. 1. 3., A. 1. 4.,B. 1. 2.,C. 1. 3.  P - A. 1. 1., A. 1. 2., A. 1. 3., B. 1. 1., B. 1. 2., C. 1. 1., C. 1. 2.  GOO - C. 1. 1., C. 1. 2.  UKU – A. 1. 1., A. 1. 2.; A. 1. 3.; A. 1. 4.; B. 1. 2.; B. 1. 4.; C. 1. 3.; C. 1. 4.; D. 1. 2. | | |