|  |  |  |
| --- | --- | --- |
| IME I PREZIME: | REDNI BROJ SATA: **12.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Slika, igra, priča  NASTAVNO PODRUČJE: Crta i točka, strip - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Telefonski razgovor**  LIKOVNI MATERIJALI I TEHNIKE: crtaća olovka (5B) | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu   **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * likovnim i vizualnim izražavanjem učenik: razlikuje i interpretira karakteristike različitih pisama; uspoređuje odnose slike i teksta u njemu bliskim medijima; koristi se različitim odnosima slike i teksta u izražavanju vlastitih ideja | | |
| **NASTAVNE SITUACIJE**  LIKOVNI PROBLEM: **Crta i točka, strip**  Ponovimo što sve znamo o crtama. Crte po toku i karakteru: debela, tanka, ravna, zakrivljena, izlomljena.  Što dobivamo spajanjem crta? Kakva je to obrisna crta? Kako možemo dobiti različite vrste crta rabeći istu olovku?  Na što moramo paziti kada želimo nešto vjerno prikazati crtežom?  Što je strip? (*priča ispričana nizom slika/kadrova*) Kakvih sve stripova ima? (*s tekstom ili bez njega*) Od čega se strip sastoji? (*sličice/kadrovi u nizu koje prate redoslijed radnje, s tekstom koji je odvojen u oblačićima ili bez teksta*) Koliko sličica (kadrova) ima strip? (*koliko je potrebno da jasno/razumljivo ispričaju priču)*  LIKOVNI MOTIV: **Telefonski razgovor**  Čemu služi telefon? Ponovimo kako treba izgledati telefonski razgovor. (*pozdravljanje, predstavljanje, uljudan razgovijetan razgovor, prilagođen glas, (zahvala) i pozdrav*) Koliko ljudi sudjeluje u razgovoru?  Koga obično vi zovete? Tko obično vas zove? Kako to izgleda? (*učenici izvode primjer*) Sjedite li ili stojite kada telefonirate? Pričate li dugo na telefon? | | |
| **ZADATAK**  Danas ćete stripom prikazati kako treba izgledati telefonski razgovor. Možete nacrtati sebe ili prikazati nečiji razgovor. Plohu papira podijelite na šest sličica/kadrova (cijelu plohu na jednake dijelove). Razmislite o tijeku radnje. Prva sličica neka prikazuje početak razgovora, a zadnja kraj. Sličice/kadrovi između neka prikazuju pozivatelja i primatelja poziva (mogu čak u nekom kadru biti zajedno, odvojeni crtom). Pripazite na smještaj i veličinu likova u kadru kako bi još stao i tekst razgovora (najprije napišite tekst, a onda oko njega nacrtajte oblačić). Likovi i slova neka ne budu premaleni kako bi bili razumljivi (zato moraju biti uredno nacrtani i napisani). Krenite crtati tankim crtama kao skicu koju ćete kasnije pojačati, a bitno naglasiti debljim crtama. Određeni dio crteža možete dodatno i osjenčati olovkom ili ispuniti teksturnim crtama.  Prije početka crtanja razmislite koji će dio razgovora biti prikazan u kojem kadru.  Tko će ponoviti zadatak?  Kada su radovi gotovi izložite ih i promotrite. Tko je nacrtao najuredniji strip? Jesu li svi uspjeli prikazati telefonski razgovor? Čiji je telefonski razgovor najpravilniji?  Odglumite taj razgovor. | | |
| **Povezanost s međupredmetnim temama:**  OSR - A. 1. 1., A. 1. 2., A. 1. 3., B. 1. 1., B. 1. 2., C. 1. 2., C. 1. 3.  OR -C. 1. 1., A. 1. 3.  Z - B. 1. 1. A., B. 1. 2. B., B. 1. 2. C.  UKU - A. 1. 2., A. 1. 3., A. 1. 4., B. 1. 1., B. 1. 4., C. 1. 1., C. 1. 2., C. 1. 3., C. 1. 4., D. 1. 2. | | |