PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: **35.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Priroda i čovjek  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Morska džungla**  LIKOVNI MATERIJALI I TEHNIKE: uljni pastel i vodena boja | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije) | | |
| **NASTAVNE SITUACIJE**  LIKOVNI PROBLEM: **Boja, mrlja, potez**  Ponovimo što smo do sada naučili o bojama. Uvidjeli smo da u likovnom izražavanju ne moramo uvijek doslovno preslikavati prirodu, već likovnim elementima izraziti svoj osjećaj prema motivu koji prikazujemo. Naučili smo da osjećaji imaju boju. Ponovimo koji je osjećaj koja boja.  Boje dijelimo na tople i hladne - dugine boje. Koje bi bile tople boje? *(boje vatre i sunca: žuta, crvena, narančasta)* Koje su boje hladne? *(boje šume i vode: sve nijanse plave, zelene i ljubičaste)*  Slikajući vodenom bojom pigment nanosimo potezom kista u mrljama i linijama. Rabimo puno vode za svjetlije tonove, a više pigmenta za tamnije tonove boje. Za manje plohe koristimo tanji, mekani kist, a za veće deblji.  Boju možemo i miješati pazeći na količinu određene boje i na kombinaciju boja.  Pastelama možemo crtati i slikati. Bitno je da pazimo da se boja ne razmazuje po papiru. Uljna pastela ostavlja intenzivniji trag i boju, te se bolje kombinira sa vodenom bojom. Uljna pastela ne upija vodenu boju, čak ni one mrlje koje nastaju packanjem. Zato treba pripaziti.  LIKOVNI MOTIV: **Morska džungla**  Što je to džungla? Što ona sve skriva? Postoji li džungla pod morem? Jeste li je vidjeli? Po čemu se ona razlikuje od kopnene džungle? Što sve skriva morska džungla? Koje boje prevladavaju pod morem? Volite li roniti?  Danas ćemo zajedno zaroniti i istraživati morsku džunglu. | | |
| ZADATAK:  Morsku džunglu nacrtat ćete i obojati pastelama.  Papir ispunite velikim i malim ribama (one su same ili u jatu), rakovima, ježincima, zvjezdačama. Greben pun algi i koralja. Hobotnica, školjke… Neka sva ta bića budu velika i neka džungla bude preko cijelog papira. Životinje i biljke prikažite osnovnim i izvedenim bojama. Što manje koristite plavu boju. Neka bude šareno i toplo.  Plavu ostavljamo za pozadinu, nju ćemo obojiti vodenom bojom. Plavu vodenu boju nanosite velikim okruglim kistom tako da je dolje tamnija, a prema vrhu slike svjetlija, skoro prozirna. Možete rabiti više nijansi plave, čak i zelenu boju. Pazite da se boje međusobno prelijevaju i da je dno tamnije, a pri vrhu papira svjetlije. Slobodno kistom prelazite preko pastela, znamo da pastele ne upijaju vodu. Ako želite napraviti balončiće zraka, ostavite ih bijele, neobojene, ili ih nacrtajte bijelom pastelom.  Gotove radove izložite i provjerite čija je morska džungla najmaštovitija.  Nadam se da ćete je i uživo vidjeti.  Uživajte u ljetu! | | |
| **Povezanost s međupredmetnim temama:**  UKU - A. 1. 1., A. 1. 3., A. 1. 4., B. 1. 1., B. 1. 4., C. 1. 2., C. 1. 4., D. 1. 2.  IKT - C. 1. 1., C. 1. 2., C. 1. 3. | | |