|  |  |  |
| --- | --- | --- |
| IME I PREZIME: | REDNI BROJ SATA: **30.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Komunikacija  NASTAVNO PODRUČJE: Boja i ploha, crta - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Čestitka za Majčin dan**  LIKOVNI MATERIJALI I TEHNIKE: dva bijela papira, vodena boja, škare, ljepilo, crni flomaster | | |
| **ISHODI**:  **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu   **OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.**   * uspoređuje odnose slike i teksta u njemu bliskim medijima * koristi različite odnose slike i teksta u izražavanju vlastitih ideja   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja | | |
| **NASTAVNE SITUACIJE**  LIKOVNI PROBLEM: **Boja, ploha, odnosi, smještaj, crta**  Ponovimo što smo do sada smo govorili o bojama. (*osnovne, izvedene, tople i hladne, ton boje, izražavaju osjećaje i raspoloženja...*) Bojom plohu ističemo i oblikujemo. Vodenom bojom možemo bojiti cijeli plohu, a možemo je tonirati dodavanjem više boje ili vode. Dio plohe papira može ostati i bijeli. Kakva sve može biti ploha? (*glatka, hrapava, ravna, zakrivljena, mala, velika)* Odnos ploha čine određenu kompoziciju zato je važno u kojem su odnosu i kako su plohe smještene. Smisleno posložene plohe čine likovni rad.  Crta može biti obrisna (konturna), ali i gradivna (ispunjava prostor). Njome crtamo, ali i ističemo neke elemente na likovnom radu.  LIKOVNI MOTI: **Čestitka**  Što je čestitka? Jeste li je kada dobili? U kojoj prigodi? Što sve čestitamo? Kome šaljemo ili uručujemo čestitku? Što obično u njoj piše? Jesu li slika ili tekst u čestitki povezani? Jeste li kada izrađivali čestitku? | | |
| **ZADATAK**  Bliži se Majčin dan pa će svatko od vas izraditi čestitku za svoju mamu. Manji bijeli papir cijeli prekrijte veselim bojama vodene boje, što šarenije. Pokušajte boje tonirati - svjetlije i tamnije. Neka se prelijevaju, ali ne previše. Možeš tu i tamo kistom i pošpricati tamniju boju na svjetliju. Tako ćeš dobiti svoj najljepši kolaž-papir. Pusti ga da se osuši.  Sada drugi bijeli papir presavij na pola kako bi dobio oblik čestitke. Položi ga okomito i neka se otvara kao knjiga.  Od svojeg obojanog papira izreži cvjetove različitih oblika i veličina. Posloži ih po cijeloj plohi čestitke (naslovna strana) i zalijepi. Sada ih obrubi crnim flomasterom i njime nacrtaj stabljike i listiće zalijepljenim cvjetićima. Na dnu možeš prikazati i travu gustim crticama različite visine. Flomasterom možeš nacrtati i nekakvu malu bubu na stabljikama i travi.  U čestitki napiši mami lijepu poruku za njezin dan. | | |
| **Povezanost s međupredmetnim temama:**  GOO - C. 1. 1., C. 1. 2., C. 1. 3.  P - A. 1. 1., A. 1. 2., B. 1. 1.  UKU - A. 1. 1., A. 1. 2., A. 1. 3., B. 1. 1., B. 1. 3., B. 1. 4., C. 1. 1., C. 1. 3., D. 1. 2.  OSR - A. 1. 2., A. 1. 3., A. 1. 4., B. 1. 1., B. 1. 2.  OR - A. 1. 1., A. 1. 2. | | |