|  |  |  |
| --- | --- | --- |
| IME I PREZIME: | REDNI BROJ SATA: **16.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Priroda i čovjek  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Stablo zimi**  LIKOVNI MATERIJALI I TEHNIKE: kreda, tamni papir za crtanje | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i točka**  Ponovimo što sve znamo o crtama. Crte po toku i karakteru - debela, tanka, ravna, zakrivljena, izlomljena. Što dobivamo spajanjem crta? (crtež) Kakva je to obrisna crta? Možemo li crtama bojiti, popunjavati plohu? Kako? Takve crte nazivamo gradivne crte.  Kako možemo dobiti različite vrste crta rabeći istu olovku? Kojim još likovnim sredstvima možemo crtati crte? (olovka, flomaster, pastela, ugljen, kreda, kist)  Na što moramo paziti kada crtamo ugljenom? (razmazuje se) Kako ugljenom dobivamo različite vrste crta? (kontroliranjem pritiska i položaja štapića) Koje je likovno sredstvo najsličnije ugljenu? (kreda) Kreda može biti bijela i u boji. Danas ćemo rabiti bijelu. Dakle, obrnuto od ugljena. Danas crtamo bijeli crtež na tamnoj podlozi.  LIKOVNI MOTIV: **Stablo zimi**  Koje godišnje doba trenutno traje? Kako prepoznajemo zimu? Zašto su grane stabala gole? Kako zovemo stabla koja gube lišće ujesen? Nabrojite neka. Nabrojite neka zimzelena stabla. Po čemu se razlikuju? Opišite listopadno stablo zimi? Kako ono može izgledati? (gole grane, grane prekrivene snijegom ili injem…) | | |
| **ZADATAK**  Nakon obilaska listopadnog stabla u dvorištu škole (opipavanje kore, doživljaja veličine, uočavanje prelaska debla u grane, te račvanje grana…), pripremamo se za rad. Na stolu je tamni (crni) papir kao podloga i bijela kreda.  Zadatak je nacrtati stablo zimi koristeći se kredom kao što smo to naučili s ugljenom. Pazimo na pritisak krede kako bismo dobili željnu debljinu crte. Različitim položajem krede možemo popunjavati veće površine. Površine možemo popunjavati i uzastopnim, gustim povlačenjem crta ili točkanjem. Gušće crte ili točke dat će jaču boju. Moramo paziti da uprljanim prstima previše ne umrljamo crtež.  Stablo treba pažljivo smjestiti na podlogu papira. Ono je glavni motiv i poželjno je da je u sredini te da zauzima većinu prostora. Vidjeli smo kako stablo iz debla razvija veliku krošnju. Grane se račvaju od debljih, rjeđih prema tanjima koje su sve gušće. Kreću se u svim smjerovima oblikujući oblu krošnju koja izgleda kao oblak. Možemo crtati i ravne i zakrivljene i izlomljene crte. Gdje bi bilo najbolje upotrijebiti izlomljene crte? (grane) Deblo stabla izlazi iz tla. Ono je široko i ne predugačko. Znamo da je ispod površine korijenje veliko koliko i sama krošnja. Zimi na tlu nema gotovo ništa. Možemo nacrtati snijeg i snjegovića. Kakav je snjegović naspram stabla? (manji) Ne zaboravimo da je glavni motiv stablo. Deblo i deblje grane popunite gustim crtama, tako ćemo zornije prikazati hrapavost kore. S jedne strane neka crte budu gušće dok su s druge strane rjeđe. Snijeg na tlu prikažite potezom najšireg dijela krede. Kakav dojam ostavlja takav potez? (mekan) Kada ste zadovoljni crtežom svojeg stabla, podlogu možete istočkati gušćim i rjeđim točkama koje će prikazivati snijeg.  Gotove radove izložite i pogledajte jeste li svi izvršili zadatak. Koji rad je najuredniji, a koji najmaštovitiji? Koje stablo djeluje kao da je živo?  Uživajte u svojoj zimskoj idili.  Kako bi se radovi bolje sačuvali poželjno ih je pošpricati lakom za kosu. Tako će se spriječiti razmazivanje i otpadanje krede. | | |
| **Povezanost s međupredmetnim temama:**  OSR - A. 1. 3., B. 1. 2., C. 1. 3.  OR - B. 1. 1., C. 1. 1.  P - A. 1. 1., A. 1. 2.  UKU - A. 1. 1., A. 1. 2., A. 1. 3., A. 1. 4., B. 1. 1., B. 1. 4., C. 1. 2., C. 1. 3., C. 1. 4., D. 1. 2. | | |