|  |  |  |
| --- | --- | --- |
| IME I PREZIME: | REDNI BROJ SATA: **17.** | DATUM: |
| DOMENA: Umjetnost u kontekstu  NASTAVNI SADRŽAJ (TEMA): Priroda i čovjek  NASTAVNO PODRUČJE: Boja i ploha - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Pahuljica**  LIKOVNI MATERIJALI I TEHNIKE: kolaž-papir, škare i ljepilo | | |
| **ISHODI**:  **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu   **OŠ LK C. 2. 2. Učenik povezuje umjetničko djelo s iskustvima iz svakodnevnog života te društvenim kontekstom.**   * učenik povezuje vizualni ili likovni i tematski sadržaj određenog umjetničkog djela s iskustvom iz svakodnevnog života * učenik prepoznaje i imenuje različite sadržaje iz svoje okoline kao produkt likovnog/vizualnog izražavanja | | |
| **NASTAVNE SITUACIJE**  LIKOVNI PROBLEM: **Boja, ploha, odnosi, smještaj**  Do sada smo govorili o bojama. Ponovimo. (*osnovne, izvedene, tople i hladne, ton boje, izražavaju osjećaje i raspoloženja...*) Bojom plohu ističemo i oblikujemo. Kolaž boji plohu ravnomjerno dok vodenom bojom boju možemo tonirati. U kolaž-papiru imamo i više tonova iste boje čijom plohom također možemo tonski oblikovati sliku.  Kakva sve može biti ploha? (*glatka, hrapava, ravna, zakrivljena, mala, velika)* Plohe možemo oblikovati i u geometrijske likove. Koje od njih poznajemo? (kvadrat, pravokutnik, trokut, krug) Opišite ih. Smisleno posložene plohe čine likovni rad.  Kako dobivamo ritam na slici? *(tako da elemente slike nižemo određenim obrascem)*  Kako dobivamo niz? *(elemente slike postavljamo jedan pored drugoga)*  U kojem odnosu mogu biti elementi slike? *(veće - manje, gore - dolje...)* Kako ti elementi mogu biti postavljeni na slici? *(u nizu, razbacani, skupljeno - raspršeno...)*  LIKOVNI MOTIV: **Pahuljica**  Što je to pahuljica? Kako i kada nastaje? Koje je boje? Kojom biste je bojom prikazali na bijelom papiru? Postoje li dvije iste pahuljice? Koliko ih ima? Kojeg su uglavnom oblika kristali? (uglati, vrlo su pravilni) Mogu li nastati spajanjem geometrijskih likova? Pokušajmo! | | |
| **ZADATAK**  Danas ćemo se poigrati geometrijskim likovima, nizovima i tonom boje. Motiv je pahuljica. Naslikat ćemo je preko cijele plohe bijeloga papira. Odabrat ćete 3 – 4 tona iste plave boje. Izrezat ćete geometrijske likove (krug, trokut, kvadrat i pravokutnik) različitih veličina u svim odabranim tonovima kolaž-papira. Kada ste ih izrezali, nanižite ih zrakasto oblikujući pahuljicu. (Možete lagano olovkom i ravnalom nacrtati zrakastu skicu. Bitno je da se olovka ne vidi na gotovu radu.) Manje likove stavite u sredinu, a veće prema vrhovima. Pokušajte nizove ujednačiti i tonirati tako da krenete od svjetlijih tonova prema tamnijima ili obrnuto. Nemojte odmah lijepiti elemente (geometrijske likove) tako da ih možete premještati dok ne budete zadovoljni rezultatom.  Nekoliko učenika neka ponovi zadatak.  Kada su radovi gotovi izložite ih i proanalizirajte.  Čiji kristal je najpravilniji? | | |
| **Povezanost s međupredmetnim temama:**  GOO - C. 1. 2., C. 1. 3.  P - A. 1. 1., B. 1. 1.  UKU - A. 1. 1., A. 1. 2., A. 1. 3., B. 1. 1., B. 1. 3., B. 1. 4., C. 1. 1., C. 1. 3., D. 1. 2.  OSR - A. 1. 3., A. 1. 4., B. 1. 1. | | |