|  |  |  |
| --- | --- | --- |
| IME I PREZIME: | REDNI BROJ SATA: **34.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Priroda i čovjek  NASTAVNO PODRUČJE: Crta i točka, boja  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Trešnje**  LIKOVNI MATERIJALI I TEHNIKE: crni flomaster, vodena boja, kolaž-papir, škare, ljepilo | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK A. 2. 2. učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i točka, boja**  Ponovimo što sve znamo o crti. Crte po toku i karakteru: debela, tanka, ravna, zakrivljena, izlomljena, isprekidana. Što sve iz prirode možemo prikazati crtom? (travu, grmlje, granu, kosu, kišu…) Smjer kretanja crte priča svoju priču. Prepoznatljive oblike crtamo obrisnom crtom.  Što sve znamo o boji? Imamo osnovne i izvedene, tople i hladne boje. Danas ćemo se poigrati kontrastom toplih i hladnih boja. Nabrojite tople boje - boje sunca i vatre. Nabrojite hladne boje - boje šume i vode.  LIKOVNI MOTIV: **Trešnje**  Stiže nam ljeto. Ono je puno boja, okusa i mirisa. Početak ljeta uvijek nam uljepšaju slatke trešnje. Jako su zdrave, ali i slikovite. Koje su boje trešnje? Koje je bolje lišće? Naučili smo da su te dvije boje u kontrastu. Gdje trešnje rastu? Kojeg su oblika? Jeste li ih brali? Jesu li sve trešnje iste crvene boje? Jesu li svi plodovi iste veličine? Volite li jesti trešnje? | | |
| **ZADATAK**  Danas ćemo se poigrati toplim i hladnim bojama ljeta.  Crnim flomasterom nacrtat ćete granu s trešnjama preko cijeloga papira. Prisjetite se (ili pogledajte) kako izgleda grana. S deblje grane nastavljaju se tanje grančice.  Sočne plodove ispunite kružićima kolaž-papira u raznim nijansama crvene boje. Neka budu i različite veličine. Listiće također izrežite iz kolaž-papira. Naravno, ono je zelene boje i različitih veličina. Izaberite dvije svjetlije nijanse. Kolaž-papir porubite crnim flomasterom.  Sada ljubičastom vodenom bojom (ako nemaš upotrijebi tamnoplavu) obojite granu.  Na kraju pozadinu obojite žutom vodenom bojom. Pazite da vam se flomaster previše ne razlijeva.  Dobili ste trešnje okupane suncem.  Koje ste tople boje upotrijebili, a koje hladne? Na izloženim radovima provjerite jeste li svi pravilno slijedili upute.  Nadam se da ćete uskoro jesti fine trešnje. | | |
| **Povezanost s međupredmetnim temama:**  OR - C. 1. 1., C. 1. 2.  OSR - A. 1. 3., A. 1. 4., B. 1. 2.  P - A. 1. 1., A. 1. 2., B. 1. 2.  UKU - A. 1. 1., A. 1. 3., A. 1. 4., B. 1. 2., B. 1. 4., C. 1. 3., C. 1. 4., D. 1. 2. | | |