|  |  |  |
| --- | --- | --- |
| IME I PREZIME: | REDNI BROJ SATA: **4.** | DATUM: |
| DOMENA: Doživljaj i kritički stav  NASTAVNI SADRŽAJ (TEMA): Zajedno smo različiti  NASTAVNO PODRUČJE: Crta i ploha - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Moja baka / moj djed**  LIKOVNI MATERIJALI I TEHNIKE: ugljen (fotografija portreta bake/djeda) | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju koristi: likovnim jezikom (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; izražavanjem pokretom, zvukom, glumom koje povezuje s likovnim izražavanjem kroz kreativnu igru; doživljajem temeljenim na osjećajima, iskustvu, mislima i informacijama   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i ploha**  Ponovimo što znamo o crtama. Crte po toku i karakteru - debela, tanka, ravna, zakrivljena, izlomljena.  Što dobivamo spajanjem crta?  Kakva je to obrisna crta?  Kako možemo dobiti različite vrste crta koristeći se ugljenom? *(Ugljen je mekan pa njime možemo nacrtati crte različitih debljina, ali i prekriti plohu ako štapić polegnemo na papir. Tada možemo i tonirati plohu ovisno o količini nanošenog ugljena. Ugljen se i razmazuje pa treba paziti da se crte ne pretvore u mrlje. Također treba paziti da crnim prstima ne ostavljamo neželjene tragove.)*  Na što moramo paziti kada želimo nešto vjerno prikazati crtežom?  Što je to ploha? Kakva ploha može biti? Kako na ravnoj plohi prikazujemo zakrivljene plohe?  Kako tijelo prikazujemo na papiru? Na što sve moramo paziti? *(na položaj elemenata crteža, na ono što je iznad ili ispod, na odnos veličina)*  LIKOVNI MOTIV: **Moja baka/djed**  Tko sve spada u vašu užu, a tko u širu obitelj?  Tko je najstariji u vašoj široj obitelji? Po čemu se primjećuje da su najstariji?  Koliko baka i djedova imaš? S kime se više družiš s bakom ili djedom?  Tko ti je najzanimljiviji i zašto?  Pomažeš li im kad? Kako?  Je li bitno upoznati svoje bake i djedove? Zašto?  Što sve možeš naučiti od njih? | | |
| **ZADATAK**  Vaš je zadatak nacrtati svoju baku ili djeda. Nadam se da ste svi donijeli fotografiju, oni koji nisu crtat će po sjećanju. Dobro promotrite lice i njegove dijelove - oči, nos, usta, čelo, bradu, uši, oblik lica, kosu. Preko cijeloga papira laganim potezom nacrtajte oblik glave. Zatim najtanjom (jedva vidljivom) okomitom crtom podijelite glavu na dva dijela. Tu ste označili položaj nosa. Sada na isti način vodoravnim crtama glavu podijelite na tri jednaka dijela (dvije nježne crte). Sada ste označili položaj očiju i usta. S pomoću tih crta možete početi crtati dijelove lica gledajući u fotografiju. Pazite da oči ne budu prevelike i preblizu. Pazite da nos ne bude predugačak i usta prevelika (obično sežu od jedne do druge zjenice). Pazite na razmak od usta do nosa. Lice ima bradu, oblikujte je prema portretu. Vrh uški je u visinu očiju. To su osnove. Svako lice ima i svoje posebnosti koje treba naglasiti. Netko vjerojatno nosi naočale. Pokušajte ih istaknuti gledajući fotografiju.  Kada crtate ugljenom, potrebno je kontrolirati pritisak štapića na papir. Za početak crtajte laganim pritiskom. Lako se poslije naglasi ono što je potrebno. Kada budete crtali kosu, manji komadić ugljena polegnite na plohu i laganim potezima je popunite. Zatim možete crtama napraviti vlasi. Kako biste neke crte lica omekšali, napravite laganu crtu pa je prstićem razmažite. Dobit ćete sjenu. Bakama i djedovima se vrijeme obično vidi na licu u obliku bora, takvim ćete ih sjenama uspjeti prikazati.  Budite strpljivi. Kako biste bili sigurniji u efekt koji ćete dobiti, isprobajte ga na papiru sa strane.  Kada su radovi gotovi izložite ih i usporedite. Bit ćete zadovoljni svojim umjetničkim postignućem. | | |
| **Povezanost s međupredmetnim temama:**  OSR - A. 1. 1., C. 1. 3.  OR - A. 1. 1., B. 1. 1., C. 1. 2.  Z - B. 1. 2. B., B. 1. 2. C.  UKU - A. 1. 1., A. 1. 2., A. 1. 3., A. 1. 4., C. 1. 3. | | |