|  |  |  |
| --- | --- | --- |
| IME I PREZIME: | REDNI BROJ SATA: **21.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Slika, igra, priča  NASTAVNO PODRUČJE: Masa i prostor - oblikovanje i građenje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Neobično prometalo**  LIKOVNI MATERIJALI I TEHNIKE: glina/glinamol, kartonska podloga, drveni štapići (drška sladoleda i čačkalica) | | |
| **ISHODI**:  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Masa i prostor**  Ponovimo što znamo o skulpturi. U umjetnosti se predmeti izrađeni u prostoru nazivaju skulpture. One imaju svoj oblik, masu (visinu, širinu, duljinu, težinu) i boju, a prikazuju neku umjetničku ideju. Za izradu skulpture koriste se različiti materijali: kamen, glina, razni metali, karton, papir i sl. Ponekad se trodimenzionalni oblici dodaju na neku plohu i dobivamo reljefni prikaz. Skulptura se može izraditi od jednog komada materijala ili dodavanjem više elemenata koji čine cjelinu.  Glina je mekana i lako se oblikuje. Skulpturu možemo napraviti iz jednog komada, ali joj dijelove možemo i dodavati, lijepiti ili pak oduzimati, kidati. Važno je da ima dovoljno vlage, ali ne previše. Osim prstiju pomažu nam i razni alati. Obično su to drveni štapići - tankima možemo bušiti glinu ili ocrtavati je, a plosnatima je možemo udubiti i zagladiti površine.  LIKOVNI MOTIV: **Neobično prometalo**  Što su to prometala? Čemu služe? Kuda se sve kreću? Kojim prometalom vi možete upravljati? Koje prometalo je vama najneobičnije? Zašto? | | |
| **ZADATAK**  Današnji je zadatak u glini izraditi neobično prometalo.  Radite na kartonskoj podlozi. Glinu najprije dobro umijesite da bude podatna i imajte vode u blizini kako biste lakše zagladili površinu ili zalijepili dijelove. Štapićima se koristite u oblikovanju.  Pažljivo osmislite prometalo. Što sve prometalo mora imati? Je li to zračno, vodeno ili kopneno prometalo? Hoće li imati kotače, elisu, krila? Gdje će biti smještena osoba koja upravlja tim prometalom? Dajte mašti na volju. Pazite da dijelovi skulpture nisu pretanki kako se ne bi raspala.  Gotove radove izložite. Odaberite najoriginalnije prometalo. Svatko neka opiše svoju skulpturu.  Stavite radove da se osuše. Glinu možete i ispeći. | | |
| **Povezanost s međupredmetnim temama:**  OSR - A. 1. 3., A. 1. 4., B. 1. 1.,B. 1. 2., C. 1. 3., C. 1. 4.  P - A. 1. 1., A. 1. 2., A. 1. 3., B. 1. 1., B. 1. 2., C. 1. 1.  UKU - A. 1. 1., A. 1. 3., A. 1. 4., B. 1. 2., B. 1. 4., C. 1. 3., C. 1. 4., D. 1. 1., D. 1. 2.  GOO - C. 1. 1., C. 1. 2., C. 1. 3. | | |