|  |  |  |
| --- | --- | --- |
| IME I PREZIME: | REDNI BROJ SATA: **31.** | DATUM: |
| DOMENA: Stvaralaštvo i produktivnost  NASTAVNI SADRŽAJ (TEMA): Slika, igra priča  NASTAVNO PODRUČJE: Crta i točka, boja  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Najdraži lik iz crtanoga filma**  LIKOVNI MATERIJALI I TEHNIKE: pastele, vodena boja, okrugli deblji kist | | |
| **ISHODI:**  **OŠ LK A. 2. 1. Učenik likovnim i vizualnim izražavanjem interpretira različite sadržaje.**   * učenik odgovara likovnim i vizualnim izražavanjem na razne vrste poticaja * učenik se, u stvaralačkom procesu i izražavanju, koristi: likovnim jezikom (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku); iskustvom usmjerenog opažanja; doživljajem temeljenim na osjećajima, iskustvu, mislima i informacijama   **OŠ LK A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**   * učenik primjećuje osobitosti likovnih materijala i postupaka te ih primjenjuje pri likovnom izražavanju   **OŠ LK B. 2. 1. Učenik opisuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**   * učenik povezuje djelo s vlastitim iskustvom i opisuje osobni doživljaj djela * učenik opisuje: materijale i postupke; likovne elemente i kompozicijska načela; tematski sadržaj djela (motiv, teme, asocijacije)   **OŠ LK B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**   * učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza teme ili motiva te originalnosti i uloženog truda * učenik prepoznaje poticaj i način na koji je to izraženo u likovnom ili vizualnom radu * učenik prepoznaje osobno zadovoljstvo u stvaralačkom procesu | | |
| **NASTAVNE SITUACIJE**  LIKOVNI PROBLEM: **Crta i točka, boja**  Ponovimo što sve znamo o crti. Crte po toku i karakteru: debela, tanka, ravna, zakrivljena, izlomljena, isprekidana. Što sve iz prirode možemo prikazati crtom? (travu, grmlje, granu, kosu, kišu…) Smjer kretanja crte priča svoju priču. Spajanjem crta dobivamo likove. Oni mogu biti statični ili u pokretu, detalj slike ili glavni motiv. Likove crtamo obrisnom crtom. Kada lik ispunimo bojom, dobivamo plohu. Plohu možemo ispuniti i gradivnim crtama pa onda dobivamo dojam glatke ili hrapave, zakrivljene ili ravne površine.  Što sve znamo o boji? Osim što su boje osnovne i izvedene, tople i hladne, svaka boja ima i svoj ton. Dobivamo ga dodavanjem ili oduzimanjem svjetla u boji. Upotrebljavamo li vodenu boju, možemo je posvijetliti dodavanjem vode, a potamniti dodavanjem pigmenta boje.  Danas ćemo se koristiti pastelama koje plohu boje ravnomjerno i vodenim bojama koje možemo tonirati i miješati.  LIKOVNI MOTIV: **Lik iz crtanoga filma**  Što je crtani film? Kako on nastaje? Koji je vaš najdraži crtani film? Zašto? Koji ti je lik iz crtanoga filma najdraži? Zašto? Opiši ga. | | |
| **ZADATAK**  Današnji je zadatak naslikati najdraži lik iz crtanoga filma. Nacrtajte ga preko cijelog papira. Pazite da bude prepoznatljiv - znači da mu treba nacrtati sve detalje, možda i pokret koji mu je zaštitni znak. Lik nacrtajte crnom pastelom, a zatim ga pastelama u boji obojite. Naknadno crnom pastelom možete docrtati detalje.  Kada je lik gotov, pozadinu obojite vodenom bojom. Ako je lik nacrtan toplim bojama, neka pozadina bude u hladnoj boji i obrnuto. Pozadina treba biti tonirana. Ista boja neka je pri dnu slike tamnija, a prema vrhu slike boju posvijetlite dodajući joj vodu. Pripazite da ploha bude ujednačena, tj. da nema mrlja.  Gotove radove izložite i predstavite svoj najdraži lik iz crtanoga filma.  Zatim na računalu s pomoću tražilice na internetu pronađi sliku svojega lika i usporedi je sa svojim uratkom. Koliko si uspješno prikazao taj lik? | | |
| **Povezanost s međupredmetnim temama:**  OSR - A. 1. 3., A. 1. 4., B. 1. 1., B. 1. 2.  UKU - A. 1. 1., A. 1. 3., A. 1. 4., B. 1. 2., B. 1. 4., C. 1. 3., C. 1. 4., D. 1. 1., D. 1. 2.  IKT - A. 1. 1., A. 1. 2., A. 1. 3. | | |